Gwnewch yn siŵr eich bod yn rhoi gwybod i ni sut hwyl y byddwch chi a’ch teulu yn ei chael arni wrth gymryd rhan ym Mis Rhyngwladol Cerdded i’r Ysgol eleni. Gallwch ein tagio mewn lluniau a fideos ohonoch yn cerdded i’r ysgol (@TravelineCymru ar Twitter a Facebook).\nBob mis Hydref, mae Living Streets (elusen yn y DU sy’n hybu cerdded bob dydd) yn gofyn i blant a’u rhieni ledled y byd gymryd rhan ym Mis Rhyngwladol Cerdded i’r Ysgol. Cenhadaeth Living Streets yw sicrhau amgylchedd gwell ar gyfer cerdded, ac ysbrydoli pobl i gerdded mwy. Mae mentrau megis Mis Rhyngwladol Cerdded i’r Ysgol yn ffordd wych o annog pobl i brofi manteision cerdded i’r ysgol, o safbwynt amgylcheddol a chymdeithasol ac o safbwynt iechyd corfforol ac iechyd meddwl. Mae’n ffordd wych hefyd o roi sylw i’r newidiadau ehangach o ran polisi, a fydd yn sicrhau ei bod mor ddiogel ag sy’n bosibl i blant gerdded i’r ysgol.\nPam y mae’n bwysig?\nMae Living Streets am wrthdroi’r gostyngiad a fu yn nifer y plant sy’n cerdded i’r ysgol, ac mae eisoes wedi argyhoeddi’r llywodraeth i fabwysiadu amcan sy’n seiliedig ar gynyddu i 55% erbyn 2025 gyfran y plant 5-10 oed sy’n cerdded i’r ysgol. Ar hyn o bryd, dim ond 44% o ddisgyblion ysgolion cynradd yng Nghymru sy’n cerdded i’r ysgol. Dyma rai o’r rhesymau pam y mae Mis Rhyngwladol Cerdded i’r Ysgol (ac annog newid tymor hwy mewn ymddygiad) mor bwysig*:\nMae gwyddonwyr wedi profi bod plant sy’n gwneud rhyw fath o ymarfer corff, yn enwedig cerdded cyn bod yr ysgol yn dechrau, yn perfformio’n well yn yr ystafell ddosbarth. Y rheswm am hynny yw eu bod, wrth gyrraedd yr ysgol, yn teimlo’n barod i ddysgu ac yn llawn bywyd ac egni ar gyfer y diwrnod.\nGall rhieni weld effaith gadarnhaol cerdded i’r ysgol yn y ffaith bod eu plant mewn hwyliau gwell a’u bod yn ymddwyn yn well.\nGall cerdded leihau straen a gorbryder, a bydd 71% o bobl yn teimlo’n llai isel ar ôl bod allan am dro.\nYn ystod oriau brig y bore, mae 1 o bob 5 o’r ceir sydd ar ein ffyrdd yn mynd â phlant i’r ysgol. Mae hynny’n cyfrannu at dagfeydd traffig, llygredd aer ac allyriadau carbon.\nCaiff ½ miliwn o dunelli o CO2 y flwyddyn eu cynhyrchu gan gerbydau sy’n cludo plant yn ôl ac ymlaen i’r ysgol yn unig (mae hynny’n uwch na’r holl CO2 y mae rhai gwledydd bach yn ei gynhyrchu mewn blwyddyn!). Mae 2 o bob 5 o rieni plant ysgolion cynradd wedi dweud eu bod yn poeni am y lefelau uchel o lygredd sydd o amgylch ysgol eu plentyn.\nMae llai o dagfeydd traffig yn arwain at gynnydd yn nifer y bobl sy’n ymweld â busnesau lleol. Felly, mae’n rhywbeth sydd o fantais i’r gymuned gyfan.\nPellter, amser a phryderon am ddiogelwch yw’r prif rwystrau sy’n atal plant rhag cerdded i’r ysgol. Mae mentrau megis Mis Rhyngwladol Cerdded i’r Ysgol yn hollbwysig er mwyn annog llywodraethau cenedlaethol, awdurdodau lleol ac ysgolion i gydweithio â’i gilydd a galluogi plant i gerdded yn ddiogel i’r ysgol.\nMae ystadegau newydd gan Adran Drafnidiaeth Llywodraeth y DU wedi dangos cynnydd o 39% yn nifer y bobl a fuodd yn cerdded mwy rhwng mis Mai a mis Gorffennaf 2020. Mewn ymgais i gynnal y newid hwnnw mewn ymddygiad, a ddigwyddodd o ganlyniad i Covid-19, a helpu i drawsnewid taith pob plentyn ar droed i’r ysgol, dyma rai o’r ffyrdd y gallwch gefnogi Mis Rhyngwladol Cerdded i’r Ysgol:\n1. Gadewch y car gartref a cherddwch i’r ysgol (neu ewch ar y beic neu’r sgwter)! Ydy – mae mor syml â hynny. Mae cerdded i’r ysgol yn esgor ar lwyth o fanteision i blant ysgolion cynradd ac uwchradd. Gallwch gynllunio eich llwybr mwyaf hwylus ar gyfer cerdded i’r ysgol drwy ddefnyddio ein Cynlluniwr Taith, a gallwch weld ambell air o gyngor gennym ynghylch cerdded yn ddiogel i’r ysgol (yn enwedig wrth i’r boreau a’r nosweithiau fynd yn dywyllach!) yma.\n2. Adnodd WOW ar gyfer tracio teithiau: Menter a arweinir gan ddisgyblion yw WOW, lle bydd plant yn nodi sut y maent yn teithio i’r ysgol bob dydd drwy ddefnyddio adnodd rhyngweithiol WOW ar gyfer tracio teithiau. Os byddant yn defnyddio dull cynaliadwy o deithio (er enghraifft, yn cerdded neu’n mynd ar eu beic neu’u sgwter) unwaith yr wythnos am fis, byddant yn cael bathodyn. Gofynnwch i’ch ysgol gofrestru heddiw gyda menter WOW!\n3. Digwyddiad ‘Esgidiau Hapus’: Gall eich ysgol gofrestru i gymryd rhan yn nigwyddiad ‘Esgidiau Hapus’ Living Streets, sef digwyddiad codi arian i greu strydoedd mwy diogel ar gyfer pawb. Gall ysgolion gynnal y digwyddiad ar unrhyw ddiwrnod drwy gydol mis Hydref. Ar y diwrnod dan sylw, bydd y plant yn cerdded i’r ysgol yn eu hesgidiau hapus ac yn rhoi swm a awgrymir o £1 i Living Streets.\n4. Lawrlwytho Pecyn Cerdded i’r Ysgol Living Streets ar gyfer y Teulu: Mae’n llawn cyngor ynghylch sut y gall cerdded i’r ysgol weithio i’ch teulu chi a sut y gallwch ymgyrchu dros lwybrau cerdded gwell yn eich ardal.\n5. Ymuno â weminar ‘School Streets’: Ar 22 Hydref, bydd Living Streets Cymru yn cynnal digwyddiad rhithwir i ddangos beth yw manteision cael gwared â cheir o’r strydoedd sydd o amgylch ein hysgolion, ac i roi i chi’r sgiliau a’r wybodaeth i gyflwyno ‘School Streets’ yn eich ardal chi (cynllun yw ‘School Streets’ sy’n atal cerbydau rhag defnyddio’r ffyrdd o amgylch ysgolion yn ystod y cyfnodau prysur pan fydd plant yn cyrraedd ac yn gadael yr ysgol). Bydd y siaradwyr yn cynnwys Sophie Howe, Comisiynydd Cenedlaethau’r Dyfodol, a Dafydd Trystan, Cadeirydd Bwrdd Teithio Llesol Cymru.\n*Cafwyd yr ystadegau drwy garedigrwydd Living Streets.


Ynni Amgen Cyf. - Amgen Enegy Ltd. - Hanes\nHanes Fferm Wynt Mynydd Gorddu\nGellir lawrlwytho fersiwn pdf o'r hanes oddi YMA\nUn o'r datblygiadau mwyaf nodedig yn ardal Talybont yn y nawdegau wrth gwrs, oedd fferm wynt Mynydd Gorddu. Mae nifer o'r tyrbeini i'w gweld yn amlwg o ben y pentre'. Maent yn olygfa drawiadol, yn enwedig fel y dônt i'r golwg o'r ffordd o Taliesin i Dalybont.\nBreuddwyd y diweddar Dr Dafydd Huws perchennog fferm Mynydd Gorddu ar y pryd oedd y cynllun, gyda'r nod o wireddu nifer o amcanion. Byddai'r cynllun yn gyfle i'r ardal wneud ei rhan yn lleol i gyfrannu at yr angen am ynni adnewyddol, a'r nod o ddyfodol cynaliadwy. Byddai hefyd yn ddatganiad ein bod yn newid ein meddylfryd tuag at gynhyrchu a defnyddio ynni. Os felly, byddai'n bwysig i'r ardal uniaethu gyda'r cynllun a'i fabwysiadu.\nY diweddar Dr Dafydd Huws ar fferm wynt Mynydd Gorddu\nYr ail nod oedd cynhyrchu trydan mewn modd effeithlon a fyddai'n gwneud yr ardaloedd i'r gogledd o Aberystwyth yn hunan gynhaliol. Y trydydd nôd oedd dod a budd economaidd i'r ardal drwy gymorth uniongyrchol i ffermydd y cynllun, sicrhau elfen o gyflogaeth, a thrwy Gronfa Eleri a fyddai'n cael ei noddi gan y prosiect - gwneud cyfraniad blynyddol i hybu bywyd cymdeithasol a diwylliannol yr ardal. Roedd hybu diwydiant adnewyddol Cymreig hefyd yn nôd bwysig i'r prosiect, ac roedd yn destun balchder fod tyrau’r tyrbeini wedi cael eu cynhyrchu gan gwmni Cymreig Cambrian Engineering ger Bangor.\nRoedd Dafydd Huws eisoes yn frwd dros ynni adnewyddol ac egwyddor cynaladwyaeth. Gwelai hyn fel swyddogaeth ganolog i wleidyddiaeth flaengar ac i bolisïau Plaid Cymru yn benodol. Bu'n gadeirydd cenedlaethol y Blaid ac yn ymgeisydd seneddol yng Ngheredigion yn 1979, a rhagflaenydd Cynog Dafis a fu mor gadarn dros ynni adnewyddol a chynaladwyaeth.\nNid fferm wynt o faint yr un sydd ar Mynydd Gorddu heddiw oedd y bwriad gwreiddiol. Roedd Dafydd eisoes wedi gwneud ei gartref yng Nghaerffili mor gynaladwy â phosib, gyda chyfuniad o ynysu, gwresogi solar a thân coed, a'r bwriad gwreiddiol oedd gwresogi tŷ Mynydd Gorddu gyda melin wynt fechan. Buan y gwelwyd nad oedd hyn yn economaidd, ac mai'r unig bosibilrwydd o ddatblygu ynni gwynt oedd cynllun llawer iawn mwy uchelgeisiol a fyddai'n gwerthu ei drydan i'r grid, ac a fyddai'n gallu cynhyrchu rhwng 5 a 10 megawat (MW) o drydan. Roedd cost sefydlu fferm wynt ar y pryd tua miliwn o bunnoedd am bob MW, ymhell y tu hwnt i adnoddau datblygwr unigol, ac yn enwedig i un oedd yn gwbl ddibrofiad yn y maes.\nCafodd Dafydd ei ysbrydoli gan y Ganolfan Dechnoleg Amgen ger Machynlleth, ond ymweliad â Denmarc a’r diwydiant ynni gwynt yno a brofodd yn agoriad llygad iddo ynglŷn â’r posibilrwydd o ddatblygu ynni gwynt yng Nghymru. Denmarc oedd wedi arloesi ynni gwynt, ac roedd ei ddiwydiant cynhyrchu tyrbeini eisoes yn cyflogi rhai miloedd. Yn eironig, gennym ni yng Nghymru mae’r gwynt, ond gyda nhw oherwydd eu blaengaredd, mae’r diwydiant - diwydiant a oedd yn hanfodol ddatganoledig ac yn ddelfrydol ar gyfer economi wledig a dargyfeirio amaethyddol. Roedd gweld yr hyn a wnaed yn Nenmarc, yn ysbrydoliaeth i fynd ati yn 1990 i ddechrau ar y cynllun.\nFferm wynt Mynydd Gorddu o Fwlchygarreg\nRhaid oedd yn gyntaf mesur y gwynt dros gyfnod o flwyddyn neu ddwy, er mwyn profi bod yr adnodd gwynt yn ddigonol i gyfiawnhau prosiect mor gyfalaf-ddwys mewn marchnad ynni gystadleuol. Gan fod yr ynni a gynhyrchir yn codi gyda chiwb cyflymdra'r gwynt, mae gwahaniaeth cymharol fechan yng nghyfartaledd y gwynt yn gallu bod yn allweddol i gyllido’r prosiect gan y banciau.\nRoedd yn fwriad o'r cychwyn i gynnwys y nifer mwyaf posib o dyrbeini ar y ffermydd oedd yn ffinio â'i gilydd. Gwahoddwyd pump o ffermydd eraill oedd a'u tiroedd yn cyfarfod ar yr ucheldir i ymuno â Mynydd Gorddu yn y prosiect. Gwnaed cais cynllunio i Gyngor Ceredigion ar sail hynny yn gynnar yn 1991.\nNid oedd gofynion cais cynllunio mor drylwyr ar ddechrau'r nawdegau ag yn y blynyddoedd olynol, ac nid oedd y pwnc chwaith yn un mor llosg. Roedd y cynghorau plwy yn gefnogol, ac mewn cyfarfod yn Neuadd Talybont pan esboniwyd y cynllun, ni leisiwyd unrhyw wrthwynebiad. Roedd cefnogaeth y cynghorwyr sir yn allweddol. Cafwyd caniatâd cynllunio ym Medi 1991, yn hynod ddidramgwydd o ystyried y gwrthwynebiad a gododd yn ddiweddarach, ac sydd wedi bod i brosiectau tebyg eraill.\nErbyn hyn roedd y mesuriadau gwynt yn dangos y byddai'r cynllun yn ddichonadwy, ac yn gallu cystadlu yn nhrefniant cystadleuol prynu ynni adnewyddol y llywodraeth. Roedd dwy broblem sylweddol yn wynebu Cwmni Trydan Gwynt Cyf a sefydlwyd gan Dafydd a Rhian Huws i ddatblygu'r prosiect. Yn gyntaf, sut oedd cyllido'r costau datblygu hyd at ennill cytundeb gwerthu trydan, ac yn ail, sut oedd perswadio'r banciau i fuddsoddi miliynau o bunnau mewn cwmni bach teuluol heb brofiad yn y maes a phrin ei adnoddau? Roedd cadw'r cwmni yn lleol ac o dan reolaeth Gymreig yn greiddiol i amcanion y cynllun. Roedd Dafydd yn anhapus gyda chyfeiriad datblygu trydan gwynt yng Nghymru lle'r oedd cwmnïau mawr oddi allan yn datblygu ffermydd gwynt - heb ystyried buddiannau'r cymunedau lleol yn flaenoriaeth. Gellid dadlau fod cryn wirionedd yn yr haeriad: "Maen nhw wedi mynd a'n glo ni a'n dŵr ni, a nawr maen nhw'n mynd a'n gwynt ni."\nOnd buan y gwelwyd fod yn rhaid wrth ryw fath o gyfaddawd. Rhaid oedd darganfod ffordd o ddefnyddio arbenigrwydd y cwmnïau mawr a'u hygrededd ariannol er mwyn datblygu'r prosiect. Dechreuwyd trafodaethau gyda National Wind Power er mwyn sefydlu math newydd, a hyd hynny unigryw, o bartneriaeth, lle'r oedd y datblygiad yn dal o dan reolaeth cwmni lleol. Byddai'r cwmni allanol yn ymgymryd â'r agweddau technegol ac yn sicrhau'r cyllid. Roedd y llywodraeth yn cynnig cytundebau prynu trydan adnewyddol bob rhyw ddwy neu dair blynedd o dan y 'Non Fossil Fuel Obligation'. Roedd un rownd o'r trefniant yma ar agor i gystadleuaeth rhwng cynhyrchwyr yn 1991. Cynigid cytundebau pendant am nifer o flynyddoedd am gyfanswm penodol o ynni adnewyddol gan gynnwys ynni gwynt. Roedd hyn yn angenrheidiol gyda thechnoleg ifanc, i roi cysur i'r banciau y byddai eu cyfalaf yn gallu cael ei ad-dalu. O dan y cynllun byddai'r llywodraeth yn gwarantu'r pris am nifer penodedig o flynyddoedd. Ar ôl hynny byddai rhaid i bob prosiect gynnal ei hun ar bris trydan y farchnad agored. Gan fod y sustem yn gystadleuol, dyfernid cytundebau i'r cwmnïau oedd yn cynnig eu trydan am y prisiau isaf, nes bod y cwota am y rownd honno wedi'i gyrraedd.\nNid oedd y bartneriaeth gyda National Wind Power (NWP) yn un hollol esmwyth, ac nid oedd perthynas ffurfiol wedi'i sefydlu pan aed ati i gynnig am gytundeb trydan i gynllun Mynydd Gorddu. Roedd Trydan Gwynt yn awyddus i gynnig pris oddeutu 10.7 ceiniog, gyda'r nôd o sicrhau cytundeb trwy dorri'r elw disgwyliedig at yr asgwrn. Anghytunai NWP a mynnu y gellid cynnig pris o 11.7 ceiniog ar sail eu cred y derbynnid prisiau hyd at 12 ceiniog. Pan gyhoeddwyd y cynlluniau llwyddiannus ym mis Tachwedd 1991, 11 ceiniog oedd pris uchaf y prosiectau llwyddiannus, a methwyd felly a chael cytundeb gwerthu trydan! Roedd hyn yn ergyd drom i Trydan Gwynt. Golygai aros ddwy neu dair blynedd tan y cyfle nesaf, pan fyddai'r gystadleuaeth hyd yn oed yn llymach, a rhaid oedd wynebu blynyddoedd eto o gostau ychwanegol heb unrhyw sicrwydd o ennill cytundeb ar y diwedd.\nWedi'r dadrithiad hwn penderfynwyd wedyn peidio parhau gyda'r ymdrech i ddod i gytundeb gyda NWP, a phenderfynodd Trydan Gwynt, nawr wedi ennill peth profiad, ymgeisio am gytundeb ar ei liwt ei hun. Erbyn hyn roedd y cytundebau trydan am bymtheg mlynedd a'r pris yn llawer is. Doedd dim modd gwybod, wrth gwrs, beth fyddai'r pris na beth fyddai cynigion y gystadleuaeth. Doedd dim amdani ond cynnig y pris isaf posib a fyddai'n caniatáu cadw pen y prosiect uwch ben y dŵr.\nO'r 198 cynllun gwynt a ymgeisiodd, dim ond 31 oedd yn llwyddiannus, pob un gyda phrisiau 4.8 ceiniog yr uned neu lai. Er mawr ryddhad i Trydan Gwynt, roedd cynllun Mynydd Gorddu yn un ohonynt, ond dim ond o drwch blewyn. Roedd ei gynnig o 4.78 ceiniog yr ail ddrutaf ymhlith y cynlluniau llwyddiannus ac o fewn 1/200fed o geiniog felly i golli'r cytundeb am yr ail waith. Ar y llaw arall roedd Mynydd Gorddu yn mynd i gael y pris gorau bron yn y gystadleuaeth! Ac nid lwc oedd hyn. Roedd yn ganlyniad hefyd i gyngor a chyfarwyddyd amhrisiadwy cyfaill o gyffelyb fryd o Galiffornia. Roedd Jim Dehlsen, Pennaeth cwmni Zond o Tehachapi, Califfornia, yntau o dras Ddanaidd ac yn arloeswr blaenllaw ynni gwynt yn nhalaith Califfornia.\nEnillwyd cytundeb gwerthu trydan felly adeg Nadolig 1994, dros dair blynedd wedi'r siom o fethu'r tro cynta'. Dim ond nawr y gallwyd mynd ati o ddifrif i geisio ariannu'r cynllun. Erbyn hyn roedd y cynllun 10 MW yn costio o ddeutu 9 miliwn a'r dasg oedd nid yn unig sicrhau'r cyllid hwn, ond ei sicrhau ar delerau a llog o fewn terfynau a osodwyd gan y pris cychwynnol o 4.78 ceiniog yr uned. Profodd hyn yn dasg anoddach, fwy cymhleth a drutach hyd yn oed nag a dybiwyd.\nYn ystod y cyfnod hwn ym 1995 y datblygodd ymgyrch yn erbyn y fferm wynt a fu, er yn aflwyddiannus yn ei nôd o atal y prosiect, yn hynod o lwyddiannus yn ei arafu a'i lesteirio, ac a gafodd yn y pen draw effaith drom. Bu’n bennaf gyfrifol fod cwmni lleol Cymreig wedi colli rheolaeth ar y datblygiad i’r cwmni mawr allanol National Wind Power. Nifer fechan iawn oedd y gwrthwynebwyr ond fe gawson lwyfan parod iawn gan y 'Cambrian News.' Un wraig yn unig, sef Mrs Sue Miller oedd yn byw yng Nghwm Eleri a oedd yn gyfrifol am gynnal ymgyrch mor effeithiol. Roedd wedi ymroi yn llwyr i wrthwynebu’r prosiect ac yn ymwelydd cyson a'r adran cynllunio yn Aberaeron, ac wedi ymdrwytho ym mhob manylyn o'r ffeil cynllunio.\nDosbarthwyd taflenni yn yr ardal yn rhybuddio yn erbyn effeithiau niweidiol a thrychinebus y fferm wynt. Er bod y taflenni hyn yn ddienw, fe'u dosbarthwyd gan grŵp o'r enw CARE (Community Against Rural Exploitation) gyda blwch post yn Aberystwyth. Mewn gwirionedd, Mrs Sue Miller eto oedd yn arwain yr ymgyrch gyda dyrnaid o'i chyd-wrthwynebwyr. Rhybuddiai'r taflenni hyn yn chwerthinllyd yn erbyn effeithiau enbyd y tyrbeini. Byddent yn ymwthiol o swnllyd; yn creu dirgryniadau difrifol, yn creu fflachio a allai achosi epilepsi, yn ymyrryd â theledu, yn brawychu ceffylau ac anifeiliaid fferm. Petaech yn byw yn agos i'r fferm wynt, byddech yn methu cysgu, a gallech ddatblygu problemau seiciatregol, a'ch gyrru allan o'ch cartref wedi gwerthu eich tŷ ar golled, os o gwbl, oherwydd fyddai neb am fyw'n agos i fferm wynt. Disgrifiwyd y fferm wynt yn wir fel ymgnawdoliad o'r diafol. Byddai’r tyrbeini ddwywaith uchder y 'Statue of Liberty' yn Efrog Newydd! Beth bynnag am yr haeriadau eraill, roedd yr olaf yn or-ddweud amlwg.\nGwnaed gosodiadau enllibus hefyd yn y taflenni dienw hyn. Heurwyd fod caniatâd cynllunio wedi'i sicrhau mewn amgylchiadau hynod amheus, ac ensyniwyd fod rhyw ystryw afreolaidd wedi digwydd wrth gael caniatâd i gynyddu maint y tyrbeini.\nI sicrhau y byddai’r prosiect yn economaidd roedd angen newid i dyrbeini mwy nag a fwriadwyd yn wreiddiol (sef o 300kw i 500kw). Lleihawyd eu nifer o 20 i 19, drwy gynnwys 7 o dyrbeini 600 kW, 43 metr diamedr ar dyrau 34 metr o uchder, yn lle 8 tyrbein 500 kW, 41 metr diamedr ar dyrau 35 metr o uchder, a thrwy hynny gadw'r gallu cynhyrchu yn 10 megawat.\nYr ail newid oedd adleoli'r is-orsaf cysylltu â'r grid mewn adeilad bychan ar dir Bryn Gwyn Mawr yn y fferm wynt ei hun, yn hytrach nag ar y safle gwreiddiol ar dir amaethyddol islaw ger y ffordd gefn heibio Cynnull Mawr. Yn 1991 cafwyd caniatâd am yr unig fath o is-orsaf oedd yn bosib ar y pryd, sef casgliad hyll o offer a gwifrau trydanol ar safle o hanner maint cwrt tenis wedi'i amgylchynu gan ffens haearn uchel. Erbyn 1996 roedd yn bosib cywasgu'r holl offer angenrheidiol o fewn un adeilad cymharol fychan, a oedd yn efelychiad o 'sgubor fynydd gyda waliau cerrig a tho llechi a drysau o dderw. Bwriadwyd iddo adleisio adeilad cyffelyb ar dir cyfagos Penbontpren Uchaf. Roedd hwn yn welliant amlwg ar y cynllun gwreiddiol, ac nid oedd unrhyw reswm i'w wrthwynebu, ond i'r graddau ei fod yn cynnig un cyfle olaf i’r gwrthwynebwyr i amharu ar y prosiect.\nCyfarfod safle a phrotest\nCafwyd cyfarfod safle i drafod y gwelliant hwn ar dir Mynydd Gorddu ar ddechrau Rhagfyr 1996. Daeth cryn dyrfa i'r cyfarfod gan gynnwys nifer dda o gefnogwyr yn ogystal â gwrthwynebwyr. Yn wir dyma'r cyfle cyntaf a gafodd y cnewyllyn gwrthwynebwyr a'u harweinydd, i ddod wyneb yn wyneb â'r datblygwr a'r arch-ddihiryn yn eu golwg nhw - Dafydd Huws.\nGan fod hwn yn is-bwyllgor safle o bwyllgor cynllunio cyngor Ceredigion roedd offer cyfieithu ar y pryd ar gael, a dewisodd Dafydd yn ddigon naturiol ar ei dir ei hun i siarad yn Gymraeg. Ymosodwyd arno'n chwyrn gan un wraig a'i gŵr a oedd wedi dod i fyw i bentre’ Salem gerllaw, am ei fod wedi bod mor haerllug â siarad yn Gymraeg! Cofnodwyd yr ymosodiad hwn, a oedd mewn iaith gyhyrog, gan gamerâu HTV a oedd yn bresennol, ac fe'u dangoswyd fel un o uchafbwyntiau rhaglen 'Y Byd ar Bedwar' yn fuan wedyn.\nEr bod y protestwyr wedi ceisio troi'r cyfarfod yn drafodaeth ar holl ddilysrwydd y cynllun gwynt, cyfarfod oedd hwn yn unig i drafod addasiad yr is-orsaf, ac fe gadarnhawyd y newid gan y cyngor yn Rhagfyr 1996.\nNi wnaeth y rhaglen deledu les i'r protestwyr chwaith oherwydd enynnodd don o gefnogaeth i Dafydd, ac oherwydd cyfarfod a drodd yn annisgwyl yn safiad dros yr Iaith, datganwyd cefnogaeth i'r cynllun o bell ac agos gan rai nad oedd cynt yn frwd o gwbl dros felinau gwynt! Cyfansoddodd Dewi Richards, Cerrig Mawr, un o drigolion ffraeth Cwm Eleri a oedd wedi dod i'r cyfarfod, nifer o englynion cefnogol a oedd efallai, yn dangos y gwahaniaeth rhwng agwedd hen ŷd y wlad, ac agwedd y prif wrthwynebwyr a oedd yn fewnfudwyr i'r ardal. Cyfeiria'r trydydd englyn at y rhain a'u hymddygiad yn y cyfarfod cynllunio. Cyfeiria 'uchelder Cwm Deri' at y ffaith fod Mynydd Gorddu am flynyddoedd i'w weld yn feunyddiol ar ddechrau rhaglen 'Pobol y Cwm'.\nAr uchelder 'Cwm Deri' - urdd lwyfan\nA hardd lafnau arni.\nGri annedd yn creu ynni\nO'r afiach fydd iach i ni.\nDa gosgordd Mynydd Gorddu - melinoedd\nHardd y moelni arni.\nLlafnau unedau ynni\nGolau cawn o sŵn ei si.\nO dros glawdd daeth tras a'i gledd - a salw\nOedd seiliau ei sylwedd\nA dolef ei dialedd\nColledig oedd llid eu gwedd.\nGwreiddiau dy achau dedwydd - o'r cwm da\nGwir gymydog ffermydd.\nHwn rhannodd o'i rodd yn rhydd,\nUn mwyn a'i wraidd o’r mynydd.\nOnd y gwrthwynebwyr a gafodd y gair olaf drwy wneud cais am arolwg barnwrol o'r dull roedd y cyngor wedi gweithredu. Gwnaed cais am gymorth cyfreithiol yn enw Mrs McKeown o Salem, mae'n debyg am fod ei hincwm yn ddigon isel iddi fedru hawlio'r cymorth cyfreithiol hwn. Rhaid oedd i Gyngor Ceredigion hefyd fynd i drafferth a chostau sylweddol iawn i baratoi ei amddiffyniad. Y broblem i'r prosiect oedd bod y gwrandawiad wedi'i bennu ar gyfer mis Mehefin 1997, a oedd yn golygu chwe mis ychwanegol o oedi costus, a oedd i brofi'n eithriadol niweidiol i'r cynllun. Yn y gwrandawiad gwrthododd y barnwr y cais bron yn syth ar y sail mai ymgais oedd hwn i wyrdroi cais cynllunio dilys blaenorol, gan ddatgan nad oedd hyn yn fater cymwys i arolwg barnwrol. Ond yr oedi hwn oedd yr hoelen olaf a achosodd colli’r prosiect o afael cwmni lleol Cymreig.\nAchub y cynllun\nErbyn hyn roedd dwy flynedd a hanner wedi mynd heibio ers ennill y cytundeb cyflenwi trydan, gydag ymgyrch y gwrthwynebwyr yn bennaf gyfrifol am yr oedi. Roedd yr oedi costus yn ei wneud yn gynyddol anoddach i’w ariannu, ac yn tanseilio amcanion cymdeithasol y prosiect. Petai'r cynllun wedi'i adeiladu mewn pryd yn ystod 1995, a heb y costau a achoswyd gan y gwrthwynebiad, byddai £25,000 wedi bod ar gael yn flynyddol i Gronfa Eleri. Erbyn Hydref 1997 fodd bynnag, roedd yn edrych yn ddu am nemor ddim arian i Gronfa Eleri.\nRoedd Hydref 1997 yn amser pryderus iawn i Trydan Gwynt oherwydd roedd y banciau'n gynyddol nerfus, a'u prosesau asesu yn mynd yn fwy hirwyntog. Doedd dim amdani felly ond ceisio ariannu'r prosiect heb orfod dibynnu ar fanciau. Yr unig ffordd i wneud hyn oedd mynd yn ôl at un o'r cwmnïau mawrion a allai ariannu'r cynllun o'u hadnoddau mewnol. A dyna ddigwyddodd. Ym mis Hydref 1997 doedd gan Trydan Gwynt ddim dewis ond llyncu balchder a gofyn i National Wind Power a fydden nhw'n ystyried dod yn ôl fel partneriaid i adeiladu'r cynllun, a hynny ar frys.\nAr un olwg roedd hwn yn brofiad chwerw i Trydan Gwynt, oherwydd golygai fod y frwydr i gadw'r prosiect o fewn perchnogaeth cwmni lleol Cymreig wedi'i golli. O hyn ymlaen cynllun cydweithredol fyddai Mynydd Gorddu rhwng National Wind Power ac Amgen, cwmni newydd Dafydd a Rhian Huws, a'r ddau gwmni'n fuddsoddwyr yn Trydan Gwynt Cyf. Ar y llaw arall, roedd yn rhyddhad anferthol fod National Wind Power yn fodlon dod 'nôl i mewn o gwbl, ac ar rybudd mor fyr i achub y prosiect. Logo Amgen, wedi'r cyfan, fyddai ar y tyrbeini, a chyn bwysiced â dim, sicrhawyd yn y cytundeb y byddai Cronfa Eleri yn cael ei adfer i £10,000 y flwyddyn.\nAed ati fel lladd nadredd o fewn diwrnodau i arwyddo'r cytundeb i gychwyn adeiladu'r prosiect ar y pum fferm sydd yn y cynllun sef ffermydd Bwlch-y-Ddwyallt, Cynnull Mawr, Bryngwyn Mawr, Ffynnon Wared a Mynydd Gorddu. Llwyddwyd i gael y deuddeg tyrbein cyntaf ar eu traed erbyn Nadolig 1997. Cwblhawyd yr adeiladu yn ystod tri mis cyntaf 1998, a dechreuwyd gwerthu trydan i'r grid canol Ebrill 1998.\nCyrraedd y nôd\nBu tyrbeini Mynydd Gorddu yn hynod gynhyrchiol ers eu comisiynu. Y gobaith ar sail darogan y gwynt, oedd cynhyrchu rhwng 24 a 26 miliwn awr cilowat y flwyddyn. Ond yn y ddwy flynedd gyntaf gwerthwyd dros 30 miliwn awr cilowat y flwyddyn i'r grid. Mae hyn yn cynrychioli mwy o drydan nag a ddefnyddir yn yr holl ardal rhwng Aberystwyth a Machynlleth. Gellid dweud felly fod pawb sy'n medru gweld y tyrbeini, ar gyfartaledd, yn cael eu holl drydan oddi wrthynt.\nMae Cronfa Eleri wedi bod yn llwyddiannus iawn hefyd. Sefydlwyd pwyllgor i wneud argymhellion i gwmni Amgen ynglŷn â dosrannu'r £10,000 blynyddol (yn codi gyda graddfa chwyddiant) a delir i'r gronfa, a rhwng 1998 a 2009 rhoddwyd cymorth ariannol o dros £140,000 i 166 o gynlluniau lleol. (Gweler Hanes Cronfa Eleri).\nErbyn hyn daeth yn bosib i dafoli effaith y fferm wynt ar yr ardal, ac yn enwedig ar Dal-y-bont a Chwm Eleri. Tra bod y cynnyrch trydan y tu hwnt i'r disgwyl beth oedd y pris a oedd wedi'i dalu? Ac yn arbennig, a wireddwyd ofnau a rhybuddion dychrynllyd y gwrthwynebwyr?\nRoedd y posibilrwydd o ymyrraeth derbyniad teledu wedi'i ragweld, a chomisiynwyd arolwg gan y BBC o flaen llaw, a oedd yn ei gwneud yn bosib i leoli'n union y cartrefi yng Nghwm Eleri a fyddai'n debyg o gael eu heffeithio. Digwyddai cartref y prif brotestwraig fod yn un ohonynt. Gynt, dibynnai nifer o'r cartrefi hyn ar sustem aerial breifat amatur. Er nad oedd y tyrbeini’n amharu ar dderbyniad radio a theledu, penderfynwyd darparu sustem drosglwyddo newydd sbon (ar gost o filoedd i’r cwmni), fyddai'n rhoi derbyniad i'r cwm am y tro cyntaf. Yr eironi mawr ydy mai Mrs Miller a fanteisiodd fwyaf allan o hyn, gan fod adroddiad y BBC wedi cadarnhau cyn hynny fod y rhan yma o Gwm Eleri yn ddi-wasanaeth (“unserved”) ar gyfer radio a theledu.\nRhybuddiwyd y byddai sŵn y tyrbeini yn annioddefol ac y byddai dirgryniadau yn treiddio trwy ffenestri dwbl hyd yn oed. Ond bu'r tyrbeini yn hynod dawel yn enwedig o ystyried maint y cynnyrch sy'n dod ohonynt. Gall tyrbeini gynhyrchu sŵn tonau pur sy'n deillio o'r blwch ger ac sydd yn gallu treiddio cryn bellter, ac yn gallu bod yn annifyr i'r glust. Mae tyrbeini Mynydd Gorddu yn eithriadol o dawel o'r safbwynt hwn hefyd ac yn gyfforddus o fewn y terfynau a bennwyd yn y caniatâd cynllunio. Er hyn ystyriwyd fod lle i wella er mwyn cyrraedd y safon uchaf cyfoes a osodir nawr gan y diwydiant, a gwnaed llawer o waith addasu ar y tyrbeini. Er bod y tyrbeini'n glywadwy dros gryn bellter dan rai amodau gwynt, credir nad yw sŵn o dyrbeini Mynydd Gorddu yn dramgwydd i'r trigolion lleol.\nRhybuddiwyd hefyd y byddai'r tyrbeini'n dychryn anifeiliaid fferm - ond mae'r gwartheg a'r defaid o'u hamgylch yn eu hanwybyddu'n llwyr, ac yn wir, yn defnyddio'r tyrau i gysgodi o'r haul a'r gwynt.\nRhybuddiwyd hefyd gan y gwrthwynebwyr y byddai'r fferm wynt yn amharu ar fywyd gwyllt ac ar adar yn arbennig. Ond yn ystod y gaeaf cyntaf ar ôl adeiladu'r tyrbeini cynyddodd y nifer o elyrch gwyllt a ddeuai'n flynyddol o'r Arctic i'r llyn ar Warchodfa Natur Mynydd Gorddu (sy'n agos i'r tyrbeini), o'r ddau a welwyd yn flynyddol i dros ddeg. Tra'r oedd y barcud wedi dechrau cynyddu yn yr ardal, ac roedd yn gyffredin i weld mwy nac un yn hofran dros y bencydd, mae'r niferoedd wedi cynyddu ers adeiladu'r fferm wynt. Erbyn hyn mae posib gweld nifer gyda’i gilydd yn hedfan ymhlith y tyrbeini, ac er syndod mae brain wedi adeiladu nythod ar y ‘gantries’ sef y llwyfannau mynediad i waelod y tyrau. Tra nad yw hyn, wrth gwrs, yn profi fod tyrbeini yn denu adar, mae efallai yn awgrymu nad ydynt yn eu poeni o gwbl!\nFelly mae'n ymddangos mai dim ond un pris sydd i'w dalu am fferm wynt Mynydd Gorddu sef y pris gweledol. Mae effaith gweledol y tyrbeini yn ddiamheuol a rhaid cydnabod gall hyn fod yn boen i'r rhai sy'n eu hystyried yn anaddas ar y tirwedd. Ond ni chafwyd tystiolaeth fod golwg y tyrbeini yn broblem erbyn hyn. Os mai'r un yw'r profiad yma ag yn ardaloedd ffermydd gwynt eraill lle gwnaed arolwg, mae'n lled debyg fod mwyafrif llethol y trigolion wedi hen dderbyn y tyrbeini fel rhan o'r tirwedd.\nRhaid gosod y pris gweledol wrth gwrs yn erbyn llwyddiannau a manteision y prosiect. Mae cynnyrch trydan cynaliadwy wedi bod y tu hwnt i'r disgwyl. Mae'r canran misol o'r gwerthiant trydan a delir i'r pum fferm sydd yn y prosiect yn werthfawr iawn, yn enwedig ar adeg a fu’n gynyddol anodd i amaethyddiaeth. Mae Cronfa Eleri wedi bod yn llwyddiant er yn llai o werth nag y gallai fod wedi bod heb y gwrthwynebwyr, ac mae elfen gyson o gyflogaeth i gynnal y tyrbeini.\nYr is-orsaf, lle gellir gweld y cyfrifiadur\nI lawer mae’r tyrbeini yn ddiddorol a difyr ac yn destun chwilfrydedd. Ategir hyn gan y cynnydd a fu yn nifer y cerddwyr hyd y llwybrau cyhoeddus sy'n croesi'r safle. Ac i gyfarfod â'r angen hwn gyda Chyngor Ceredigion a than gynllun amaeth amgylcheddol Tir Gofal, fe osodwyd giatiau a chamfeydd a chrëwyd llwybrau troed newydd er mwyn hwyluso ymwelwyr. Mae ysgolion a sefydliadau addysgol yn ymwelwyr cyson â'r tyrbeini. Mae Cwmni Amgen yn noddi ymweliadau gan ysgolion. Mae sgrin cyfrifiadur yn weladwy drwy ffenestr yn wal yr is-orsaf at bwrpas addysgol. Mae hwn yn cysylltu'n uniongyrchol a'r sustem gyfrifiadurol sy'n rhedeg y tyrbeini, ac yn dangos cynnyrch cyfredol a chronnol y tyrbeini, a data eraill e.e. mesur o'r arbediad o danwydd ffosil a geid.\nMae fferm wynt Mynydd Gorddu wedi bod yn llwyddiant mawr, a’i brif amcanion wedi'i wireddu, ac ni wireddwyd unrhyw un o rybuddion chwerthinllyd y protestwyr am ei effeithiau enbyd.\nYr hyn sy'n syndod efallai yw bod ffermydd gwynt yn destun y fath emosiwn ac yn ennyn y fath wrthwynebiad. Nid ydynt, wedi'r cyfan, yn golygu newid parhaol i'r dirwedd, oherwydd gellir eu tynnu i lawr ar ddiwedd eu hoes heb ddim o'u hôl. Mae'r sefyllfa'n wahanol iawn yng ngwledydd eraill Ewrop lle mae mwy o gydnabyddiaeth efallai o'r angen am ynni adnewyddol.\nMae’n eithaf tebyg petai prosiectau gwynt yng Nghymru yn ddatblygiadau cymunedol gyda budd y gymuned leol yn flaenoriaeth byddent yn llawer mwy derbyniol. Efallai am fod tyrbeini Mynydd Gorddu mewn safle delfrydol ar ôl deuddeng mlynedd o gynhyrchu trydan effeithlon gyda’r manteision a ddaeth yn eu sgil, eu bod wedi cael eu derbyn mor llwyr gan drigolion yr ardal.\nDiweddarwyd gan y gwefeistr: 18-11-2012


Y Broses AsesuBeth fydd yn digwydd pan ga’ i Asesiad o’m Hanghenion ar gyfer y DSA Sut mae gwneud apwyntiad\nI gysylltu â’r ganolfan asesu i wneud apwyntiad, gallwch ffonio 029 2087 4844, e-bostio dsaadmin@cardiff.ac.uk, disability@caerdydd.ac.uk, ysgrifennu ar y Ganolfan Cymorth Myfyrwyr neu alw heibio. Fe welwch chi’n cyfeiriad a’n horiau agor yn ein hafan.\nA fydd angen i mi gyflwyno unrhyw wybodaeth neu ddogfen i’r Ganolfan Asesu?Cyn i apwyntiad allu cael ei gadarnhau, bydd angen i chi gyflwyno copi o’r dystiolaeth feddygol a gyflwynwyd gyda’ch cais am Lwfans Myfyrwyr Anabl ac o’r llythyr gan eich corff ariannu (e.e. Student Finance England, Awdurdod Lleol, y GIG) sy’n awdurdodi’r Asesiad o Anghenion ar gyfer y DSA. Ar ôl i chi gael y rheiny, fe wnawn ni gadarnhau’ch apwyntiad ac anfon gwybodaeth ynghylch sut mae dod o hyd i ni.\nPan gaiff eich apwyntiad ei gadarnhau, cewch hefyd holiadur cyn-asesu byr. Bydd anfon hwnnw’n ôl atom cyn i chi gael eich asesu yn eich helpu chi a’r asesydd i baratoi ar gyfer yr asesiad.\nBeth sy’n digwydd yn ystod yr asesiad?Gan fod asesiad o’r unigolyn yn asesiad o’r anghenion ar gyfer y DSA, bydd pob apwyntiad yn wahanol. Ond bydd asesiadau’n para rhyw ddwyawr fel rheol. Mae’r asesiad yn gyfweliad anffurfiol i ddarganfod pa anghenion astudio sydd gennych; os bydd angen unrhyw dechnoleg i’ch helpu, bydd cyfle i roi cynnig arni yn ystod yr asesiad. Ar ddiwedd y cyfweliad asesu, fe aiff yr asesydd drwy grynodeb o’r holl gymorth yr argymhellir i chi ei gael. Bydd yr asesydd yn holi a hoffech chi weld copi drafft o’r adroddiad arnoch ac a ydych yn cytuno i’r copi terfynol gael ei anfon yn uniongyrchol i’ch corff ariannu gyda chopi i chi yr un pryd. Cewch gais hefyd am ganiatâd i’r adroddiad gael ei anfon i Wasanaeth Anabledd eich Prifysgol. Mae’n bwysig i chi gysylltu â’r Gwasanaeth hwnnw i sicrhau bod modd gweithredu’r holl gymorth sy’n gael ei argymell. Beth sy’n digwydd i’r Adroddiad ar yr Asesiad o Anghenion ar gyfer y DSA? Os gofynnwch chi am gael gweld copi drafft, caiff ei anfon atoch chi ac ni chaiff ei anfon i’ch corff ariannu tan i chi gadarnhau eich bod chi’n fodlon ar yr adroddiad. Os nad oeddech chi am weld copi drafft ohono, caiff ei anfon atoch chi ac i’r corff ariannu yr un pryd. Cadwch eich copi’n ddiogel: mae gwybodaeth ddefnyddiol ynddo. Os cytunoch chi i gopi gael ei anfon i Wasanaeth Anabledd eich Prifysgol, caiff copi ohono ei anfon ymlaen. Caiff copi ohono’i gadw yng Nghanolfan Asesu Caerdydd.Faint o amser y bydd yn ei gymryd?Ceisiwn gadw at yr amserlenni hyn: Os cysylltwch chi â ni i wneud apwyntiad, fe atebwn ni cyn pen un diwrnod gwaith;/li> Caiff yr apwyntiad Asesu’ch Anghenion ar gyfer y DSA ei gynnal cyn pen 15 o ddiwrnodau gwaith ar ôl cadarnhau’r apwyntiad (pan fyddwn ni wedi cael yr holl ddogfennau angenrheidiol);T Caiff yr adroddiad drafft neu derfynol ei anfon cyn pen 10 diwrnod gwaith; Os byddwch chi wedi gweld y drafft, caiff hwnnw ei anfon i’ch corff ariannu cyn pen 1 diwrnod gwaith ar ôl cael eich cymeradwyaeth; Os byddwch chi neu’ch corff ariannu yn mynnu bod unrhyw newid yn cael ei wneud i’r adroddiad, caiff y newid ei wneud cyn pen 1 diwrnod gwaith.How can I give the Assessment Centre feedback?Caiff holiaduron eu hanfon atoch i werthuso’r cymorth a argymhellwyd ac i gael sylwadau ar eich profiad o’r broses asesu i gyd. Bydd hyn yn bwysig i ni am ei fod yn fodd i ni addasu’n gwasanaeth i ateb anghenion myfyrwyr yn well. Bydd eich sylwadau’n cynnig syniadau ynghylch sut mae gwella’n gwasanaeth, yn dweud wrthym a ydych chi’n fodlon ac a yw pethau’n gweithio’n dda. Bydd eich sylwadau hefyd yn dweud wrthym am y meysydd yr ydych chi’n anfodlon â hwy ac yn rhoi cyfle i ni adolygu’r hyn yr ydym ni’n ei wneud. Os bydd gennych bryderon ynghylch Canolfan Asesu Caerdydd, cysylltwch â Rheolwr(aig) y Ganolfan Asesu.\nStatws AchrededigMae Canolfan Asesu Caerdydd wedi’i hachredu gan y DSA-QAG, sy’n cadarnhau bod Canolfan Asesu Caerdydd wedi ymrwymo i ddarparu Asesiadau safonol o’u Hanghenion i fyfyrwyr sy’n cael y Lwfansau Myfyrwyr Anabl (y DSA) drwy lynu wrth Fframwaith Sicrwydd Ansawdd y DSA-QAG (QAF).\nI sicrhau a chadw statws achrededig, rhaid i Ganolfan Asesu Caerdydd ddangos mewn archwiliad blynyddol ei bod hi’n cydymffurfio â meini prawf sicrwydd ansawdd y DSA-QAG. Mae hynny’n cynnwys:\nCydymffurfio â Safonau a Mesuriadau Asesu Anghenion y DSA; Cydymffurfio â’r gofynion o ran polisi a gweithdrefn; Sicrhau mynediad i’r offer sy’n ofynnol er mwyn ei arddangos; Sicrhau bod yr aseswyr yn bodloni’r meini prawf o ran cymhwysedd y staff; Monitro a gwerthuso cyflwyno’r gwasanaeth; Cynnal archwiliad blynyddol.\nY Gwasanaeth Anabledd a DyslecsiaCanolfan Asesu CaerdyddNewid golwg y tudalenCyn-Asesiad Ar ôl Asesiad Y Broses AsesuGwybodaeth i Ymgeiswyr a Darpar FyfyrwyrY Lwfans Myfyrwyr AnablSgrinio a Phrofi ar gyfer Anawsterau Dysgu PenodolY Trefniadau ArholiGwybodaeth, Cyngor ac ArweiniadY Llyfrgell a’r Gwasanaeth CyfrifiaduraDyslecsia, Dyspracsia ac Anawsterau Dysgu Penodol eraillSgiliau Astudio Gwybodaeth i’r StaffCysylltwch â ni Tîm y Gwasanaeth Gweithwyr Cymorth Prifysgol Caerdydd


Vale of Glamorgan Council freezes Council Tax increase\ncy > our_council > press_and_communications > latest_news > Cyngor Bro Morgannwg yn rhewi'r cynnydd yn y Dreth Gyngor\nCyngor Bro Morgannwg yn rhewi'r cynnydd yn y Dreth Gyngor\nMae Cyngor Bro Morgannwg wedi cytuno ar gynnydd o 4.9 y cant yn y Dreth Gyngor yn dilyn cyfarfod ddydd Llun.\nDydd Llun, 09 Mis Mawrth 2020\nMae'r cynnydd hwn yr un fath â'r llynedd ac mae'n debygol o weld y Dreth Gyngor ym Mro Morgannwg yn parhau'n is o dipyn na'r cyfartaledd ar gyfer Awdurdodau Lleol eraill Cymru.\nRoedd amrywiaeth o opsiynau'n cael eu hystyried, ac roedd pob un ohonynt yn destun ymgynghoriad fel rhan o broses pennu cyllideb y Cyngor.\nRoedd yr opsiynau'n cynnwys mwy o gynnydd a fyddai wedi codi'r Dreth Gyngor ym Mro Morgannwg yn unol â chyfartaledd Cymru.\nFodd bynnag, mae setliad ariannol gwell na'r disgwyl gan Lywodraeth Cymru wedi helpu i ysgafnhau'r pwysau ar rai gwasanaethau hanfodol.\nBydd y gyllideb, a gymeradwywyd gan y Cyngor mewn cyfarfod diweddar, nawr yn ei gwneud yn bosibl i fuddsoddi mewn gwasanaethau cyhoeddus hanfodol.\n• Bydd ysgolion yn cael £6 miliwn ychwanegol yn y flwyddyn i ddod, gyda £115 miliwn yn cael ei nodi yn y ddwy flynedd nesaf i adeiladu ysgolion newydd ac adnewyddu rhai presennol.\n• Caiff £1.7 miliwn ei wario ar osod arwyneb newydd ar ffyrdd i wella rhwydwaith priffyrdd y Fro.\n• Bydd £400,000 yn cael ei fuddsoddi yn y meysydd Gwasanaethau Cymdogaeth a Thrafnidiaeth.\n• Mae £135,000 wedi cael ei addo ar gyfer cludiant ysgol – gan osgoi'r angen i gwtogi ar y ddarpariaeth bresennol.\n• Caiff £1.25 miliwn ei roi tuag at brojectau yn y dyfodol sydd â’r nod o daclo newid yn yr hinsawdd.\n• Ar ben hynny, mae bron i £250,000 wedi’i glustnodi i ychwanegu cerbydau trydan at fflyd ceir cronfa'r Cyngor.\nEr gwaethaf y buddsoddiad hwn, mae'r cyfnod hwn yn parhau i fod yn anodd i gynghorau ledled Cymru a bydd angen gwneud penderfyniadau anodd o hyd ar ôl 10 mlynedd o galedi.\nDywedodd y Cynghorydd Neil Moore, Arweinydd Cyngor Bro Morgannwg: "Rydym wedi gwrando ar drigolion o ran gosod y Dreth Gyngor ar gyfer y flwyddyn ariannol nesaf. Gwnaeth teirgwaith yn fwy na’r nifer gyfartalog ymateb i’n hymgynghoriad diweddar ar y mater hwn.\nRoedd y mwyafrif yn cydnabod y pwysau sylweddol ar wasanaethau'r Cyngor ac yn nodi y byddai'n well ganddynt gynnydd o 4.9 y cant yn y Dreth Gyngor yn hytrach na chynnydd mwy.\n"Rydym wedi gallu cyflawni'r union gynnydd hwnnw, ond heb yr angen i dorri nifer o wasanaethau.\n"Ar ben hynny, mae ein cyllideb ar gyfer y 12 mis nesaf yn cynnwys cynlluniau ar gyfer buddsoddiad sylweddol mewn ysgolion, a fydd yn golygu cyfleusterau gwell ac amgylcheddau dysgu gwell i'n plant, yn ogystal ag arian i'w wario ar seilwaith ledled y Sir.\n"Gwnaed hyn yn bosib drwy reolaeth ariannol ddarbodus, ond hefyd y cynnydd yn y cyllid gan Lywodraeth Cymru.\n"Fodd bynnag, er bod y newyddion calonogol hwn am gyllid i’w groesawu'n fawr, mae'n bwysig pwysleisio nad yw’n golygu bod pob her ariannol wedi cael ei goresgyn. Mae hynny ymhell o’r gwirionedd.\n"Mae gennym rai materion anodd i’w datrys o hyd oherwydd degawd o dan-gyllido mewn cynghorau ledled Cymru. Byddwn yn ceisio bod yn greadigol wrth ateb yr her hon, gyda'r nod o wella effeithlonrwydd drwy ail-lunio gwasanaethau ac osgoi toriadau lle bynnag y bo'n bosibl."


Y gwahaniaeth rhwng diwygiadau o "Aderyn Cân" - Hedyn\nY gwahaniaeth rhwng diwygiadau o "Aderyn Cân"\nDiwygiad 13:44, 8 Mehefin 2011 (dangos côd y dudalen)\nY diwygiad cyfredol, am 10:44, 11 Awst 2011 (dangos côd y dudalen)\n'''enw:''' Aderyn Cân\n'''cyfeiriad:''' http://aderyncan.blogspot.com/ (http://walesresearch.livejournal.com/ gynt)\n'''disgrifiad:''' Courtenay ydw i, neu "Zoe" ar y we. Dysgwres Cymraeg ydw i, a dwi angen ymarfer. Dwi'n sgifennu am y ffaith fy mod i'n mynd yn ol i'r brifysgol ac am fy ymchwil. Dwi'n sgifennu am fy nghath, fy ffrindiau, IndyCar, a fy bywyd. Yn bennaf, dwi'n sgrifennu am llawer o lol.\n[[Category:Blog gan fenyw]]\n[[Category:Blog ar Blogger]]\n[[Category:Blog ar Livejournal]]\nY diwygiad cyfredol, am 10:44, 11 Awst 2011\nenw: Aderyn Cân\ncyfeiriad: http://aderyncan.blogspot.com/ (http://walesresearch.livejournal.com/ gynt)\ndisgrifiad: Courtenay ydw i, neu "Zoe" ar y we. Dysgwres Cymraeg ydw i, a dwi angen ymarfer. Dwi'n sgifennu am y ffaith fy mod i'n mynd yn ol i'r brifysgol ac am fy ymchwil. Dwi'n sgifennu am fy nghath, fy ffrindiau, IndyCar, a fy bywyd. Yn bennaf, dwi'n sgrifennu am llawer o lol.\nlleoliad: Bloomington, Indiana, UDA\nWedi dod o "https://hedyn.net/index.php?title=Aderyn_Cân&oldid=2251"\nBlog am chwaraeon\nBlog am ddysgu Cymraeg\nBlog o UDA\nBlog a sefydlwyd yn 2006\nBlog gan fenyw\nBlog ar Blogger\nBlog ar Livejournal\nNewidiwyd y dudalen hon ddiwethaf ar 11 Awst 2011, am 10:44.


Rydych chi yma: Hafan > Cyrsiau Israddedig > Cyrsiau Blwyddyn Sylfaen > Animation foundation year\nCôd UCAS: 259D\nMae'r cwrs cyffrous hwn yn cynnwys popeth o ddarlunio i ddod â straeon yn fyw ar y sgrin, o gelf cysyniadol a datblygu cymeriadau i greu'r credadwy a grym emosiwn drwy animeiddio.\nByddwch yn astudio cwrs sydd yn gyntaf yng Nghymru a chweched yn y DU am foddhad cyffredinol ym maes y celfyddydau creadigol a dylunio (Dadansoddiad PGW o ddata NSS 2019 sydd heb ei gyhoeddi).\nByddwch yn rhan o gwrs cysyniadol sy'n cael ei lywio gan syniadau sydd ag arloesedd a chreadigrwydd yn ganolog iddo wrth i chi greu cysyniadau a'u datblygu'n realedd delweddau symudol, gan archwilio a phrofi pob maes o gynhyrchu animeiddio; y ffordd berffaith o ymbaratoi ar gyfer gyrfa mewn diwydiant cyffrous prysur sy'n werth biliynau bob blwyddyn.\nByddwch yn datblygu profiad yn y sgiliau a'r technegau dylunio a ddefnyddir i ddod â phrosiectau o'r sgript i'r sgrin trwy animeiddio sy'n cael eu darlunio'n draddodiadol, stop-symudiad pypedau 3D, animeiddio cyfrifiadurol 3D a chyfryngau cymysg. Bydd hyn yn cynnwys darlunio a dylunio, technegau cyfryngau naturiol fel lluniadu bywyd, byrddau stori, dylunio cymeriadau ac amgylcheddau gan ddefnyddio'r meddalwedd diweddaraf i greu animeiddio ar gyfer ffilmiau a gemau ar draws amrywiaeth o lwyfannau.\nBydd ein cysylltiadau allanol gyda diwydiant yn eich galluogi i gysylltu â gweithwyr proffesiynol, yn darparu cyfleoedd i chi weithio ar brosiectau byw ar gyfer cleientiaid a dod yn rhan o ddiwydiant deinamig. Ceir pwyslais cryf hefyd ar waith tîm gyda chyfleoedd i weithio ar y cyd mewn meysydd cysylltiedig megis darlunio, gemau, cynhyrchu fideo cerddoriaeth, graffeg teledu a ffilmiau byw.\nGallwch hefyd ddewis astudio'r cwrs hwn fel gradd dros dair blynedd (heb y flwyddyn sylfaen) BA (Anrh) Animeiddio cod UCAS: 259B neu fel opsiwn gradd meistr integredig dros bedair blynedd MDes Animeiddio cod UCAS: 259C\nEin nod yw darparu profiad myfyriwr boddhaol gyda phwyslais ar gydweithio ac ymarfer proffesiynol.\nMae tiwtoriaid yn ymarferwyr ymchwil-weithgar brwdfrydig, cefnogol a gwybodus.\nCeir ymweliadau i wyliau animeiddio megis Gŵyl Animeiddio Manceinion a Gŵyl Animeiddio Caerdydd.\nMae ein cynhadledd myfyrwyr Dyfodol Creadigol yn cynnwys ystod eang o siaradwyr gwadd a ddaw o'r diwydiannau creadigol.\nByddwch yn gweithio ar brosiectau yn seiliedig ar gleientiaid wrth gydweithio a mudiadau fel eich bod yn dysgu i reoli prosiectau tîm fel gweithiwr proffesiynol.\n1af yng Nghymru a 6ed yn y DU am foddhad cyffredinol ym maes y celfyddydau creadigol a dylunio (Dadansoddiad PGW o ddata NSS 2019 sydd heb ei gyhoeddi).\n"Rhoddodd Prifysgol Glyndŵr y cyfle imi fynychu nifer o ddigwyddiadau, gwyliau a theithiau stiwdio proffil uchel na fyddai wedi bod yn bosibl fel arall, sydd wedi rhoi'r hyder oedd ei angen arna i fynd i mewn i fyd mawr animeiddio."\nY gofynion academaidd ar gyfer y cwrs hwn yw 48 pwynt tariff UCAS ond caiff pob cais ei ystyried yn unigol ac rydym yn ystyried profiad gwaith, hyfforddiant/cymwysterau galwedigaethol yn ogystal â chymhelliant a'r potensial i lwyddo.\nMyfyrwyr Rhyngwadol - BA (Anrh) Animeiddio (pedair blynedd gan gynnwys blwyddyn sylfaen)\nBydd y ffioedd rydych chi'n eu talu a'r cymorth ar gael yn dibynnu ar nifer o ffactorau gwahanol. Ceir gwybodaeth gyflawn ar ein tudalennau ffioedd a chyllid.Byddwch chi hefyd yn cael gwybodaeth am yr hyn y mae'ch ffioedd yn talu amdano yn adran Cwestiynau Cyffredin y tudalennau hynny.


Styria Slofenia - Wicipedia\nTirlun nodweddiadol yn Styria Isaf, Sevnica.\nFfiniau Styria gynt, ynghyd â ffiniau gyfoes Awstria a Slofenia\n300 m (1,000 tr)\nRhanbarthau traddodiadol Slofenia\n1 Primorska (Arfordir); Carniola: 2a Carnola Uchaf\n2b Carniola Fewnol, 2c Carniola Isaf\nMap rhanbarthau ystadegol newydd Slofenia\nMae Styria Slofenia (Slofeneg: Styria - Štajerska; Styria Slofenia (Slovenska Štajerska); Styria Isaf Spodnja Štajerska; Almaeneg: Untersteiermark), yn rhanbarth traddodiadol yng ngogledd-ddwyrain Slofenia, sy'n cynnwys traean deheuol hen Ddugiaeth Styria. Mae poblogaeth Styria yn ei ffiniau hanesyddol yn cyfateb i oddeutu 705,000 o drigolion, neu 34.5% o boblogaeth Slofenia. Y ddinas fwyaf yw Maribor.\nMae'r ddwy ran o dair gogleddol arall o'r hen ddugiaeth yn perthyn i Awstria ar hyn o bryd ac fe'u gelwir yn Styria Uchaf neu Obersteiermark. Rhannwyd Dugiaeth Styria ym 1918 ar ôl y Rhyfel Byd Cyntaf, gan adael Teyrnas Iwgoslafia â Styria Isaf. Enillodd Slofenia annibyniaeth o Weriniaeth Sosialaidd Ffederal Iwgoslafia ym 1991.\nNid oes gan Styria Isaf statws swyddogol fel uned weinyddol Slofenia, er bod cysylltiad â'r dalaith anffurfiol (yn Slofenia: Pokrajina) yn gyffredin iawn. Mae'r rhanbarth yn enwog am ei win gwyn.\nPrifddinas Styria Isaf yw Maribor (yn Almaeneg: Marburg an der Drau). Dinasoedd pwysig eraill yw Celje (Cilli) a Ptuj (Pettau), a Slovenska Bistrica (Windisch Feistritz).\nNoder, ceir hefyd Styria dros y ffin yn Awstria.\n2.1 Wedi'r Rhyfel Byd Cyntaf\n2.2 Ail Ryfel Byd\nMae'r hen dalaith yn gorwedd rhwng afonnydd y Mur isaf a'r Sava Uchaf. Mae ganddo arwynebedd o 6,050 km².\nYn 2005 aildrefnwyd gweinyddiaeth fewnol Slofenia fewn i 12 rhanbarth ystadegol. Mae'r rhanfwyaf o Styria hanesyddol bellach wedi ei rannu rhwng rhanbarthau Podravje (Podravska regija), a Savinjsko (Savinjska regija).\nYn yr Oesoedd Canol roedd tiroedd Styria Isaf yn cael eu rheoli gan sawl lywodraethwr ymerodraethol oedd yn deyrnasoedd reichsfrei fel Iarlloedd Celje. Ni lyncwyd y tiroedd mawrion yma i deulu'r Habsburgiaid hyd nes yr 15g.\nYn ôl cyfrifiad olaf Ymerodraeth Awstria-Hwngari a gynhaliwyd yn 1910, roedd gan Styria Isaf tua 498,000 o drigolion, ac o'r rheini roedd oddeutu 82% yn Slofeniaid a tua 18% yn siaradwyr â'r Almaeneg yn briodiaith.\nYn 1918, wedi chwalu Ymerodraeth Awstria-Hungari yn dilyn y Rhyfel Mawr, rhanwyd y Dugaeth rhwng y wladwriaeth Awstria Almaeneg newydd (Awstria gyfoes) a'r wladwriaeth Slofeniaid, Croatiaid a Serbiaid (SHS) a ddaeth, maes o law, yn Iwgoslafia. Yn gynnar ym mis Tachwedd 1918, meddiannodd Rudolf Maister, cadfridog Slofeneg gynt gyda byddin Awstria-Hwngari, ond bellach yn ymladdwr dros annibyniaeth Slofenia neu Slofenia o fewn Iwgoslafia, Styria Isaf, gan gynnwys tref bwysig Maribor gyda 4,000 o wirfoddolwyr lleol. Roedd Styria Isaf bellach dan reolaeth y Slofeniaid. Wedi brwydr fer gyda'r unedau parafiliwrol Awstria-Almaenaidd lleol, cynabwyd y ffin newydd gan gynulliad dros-dro Styria yn ninas Graz (sydd yn Awstria). Erbyn mis Rhagfyr 1918, roedd y cyfan o Styria Isaf o dan reolaeth de facto Teyrnas newydd Serbiaid, Croatiaid a Slofeniaid (newidiwyd trefn y cenhedloedd Slaf a talfyrir i SHS, Hrvatska yw'r enw Croateg ar gyfer Croatia). Newidwyd yr enw eto drachefn i Iwgoslafia ("Slafiaid y De"). Gwelwyd protest yn erbyn y drefn newydd o reolaeth Slofeneg Iwgoslafaidd gan boblogaeth Almaeneg Maribor a arweiniodd ar Ddydd Sul Waedlyd pan laddwyd 13 a niweidiwyd 60 o Almaenwyr.[angen ffynhonnell]\nYm mis Ebrill 1941, goresgynnodd yr Almaen Natsïaidd Iwgoslafia ac atodwyd Styria Slofenaidd i'r Drydedd Reich. Cyflwynwyd polisi Almaeneg treisgar. Gwaharddwyd defnydd cyhoeddus o iaith Slofeneg, a diddymwyd pob cymdeithas Slofenaidd. Cafodd aelodau o bob grŵp proffesiynol a deallusol, gan gynnwys llawer o glerigwyr, eu diarddel. Rhwng Ebrill 1941 a Mai 1942, cafodd tua 80,000 o Slofeniaid (bron i 15% o'r boblogaeth gyfan) eu diarddel o Styria Isaf, neu eu hailsefydlu i rannau eraill o'r Reich. Fel adwaith, datblygodd symudiad gwrthiant. Gwelodd llawer o ardaloedd yn Styria Isaf ymladd ffyrnig rhwng milwyr yr Almaen ac unedau pleidiol Slofenaidd.\nAr ôl yr Ail Ryfel Byd, sefydlwyd awdurdod Iwgoslafia dros y rhanbarth a daeth Slofenia Styria yn rhan annatod o Weriniaeth Sosialaidd Slofenia. Yn ôl penderfyniadau blaenorol a wnaed gan Gyngor Gwrth-Ffasgaidd Rhyddhad Pobl Iwgoslafia, gwnaed diarddel o'r boblogaeth ethnig Almaenig sy'n weddill, waeth beth fo'u cysylltiadau â'r drefn Natsïaidd.\nRhwng y 1950au a'r 1970au, cafodd llawer o ardaloedd y rhanbarth eu diwydiannu'n gyflym. Daeth trefi fel Maribor, Celje a Velenje ymhlith canolfannau diwydiannol pwysicaf Slofenia ac Iwgoslafia.\nFideo gyda golygfeydd o Styria Slofenia\nFfilm 'Rhyfel Byd Cyntaf a Slofenia' (Slofeneg gydag isdeitlau Saesneg)\nWedi dod o "https://cy.wikipedia.org/w/index.php?title=Styria_Slofenia&oldid=9173895"\nNewidiwyd y dudalen hon ddiwethaf ar 3 Tachwedd 2019, am 19:01.


Gwaith trwsio ar dy cyngor\nByddwn yn rhoi eich manylion i'r Swyddog Cynnal a Chadw a fydd yn trefnu i archwilio'r gwaith sydd angen ei wneud. Bydd hefyd yn trefnu gorchymyn gwaith gyda'r Gwasanaeth Cynnal a Chadw Tai. Os yw'n argyfwng, byddwn yn anfon eich manylion ymlaen at y Gwasanaeth Cynnal a Chadw Tai.\nCyn i chi lenwi'r ffurflen, darllenwch yr adrannau uchod i weld os mai chi sy'n gyfrifol am y gwaith trwsio neu os yw'n rhywbeth a fydd yn cael ei wneud yn ei dro.\nEsboniwch yn yr adran 'Manylion' ar y ffurflen:\nbeth sydd angen ei drwsio neu'i adnewyddu\nbeth achosodd y broblem (os ydych chi'n gwybod)\nlle mae'r broblem: y tu fewn neu du allan, i fyny'r grisiau neu i lawr y grisiau\na allwch chi ddisgrifio'r eitem (maint, siap, deunydd yr eitem)?\na yw'n achosi unrhyw broblemau neu ddifrod arall ?\npryd fyddai'n gyfleus i rywun alw i archwilio'r broblem.\nGallwn ymateb yn gynt, os esboniwch y broblem yn glir i ni.\nEich hawl i waith trwsio\nGallwch gael rhai atgyweiriadau brys, bychain wedi'u gwneud (hyd at £250) os ydynt yn debygol o effeithio ar eich iechyd neu ddiogelwch. Yr enw sy'n cael ei roi ar y rhain yw "atgyweiriadau sy'n gymwys".\nOs yw'r atgyweiriadau yr ydych wedi gofyn amdanynt yn 'atgyweiriadau cymwys', byddwn yn trefnu bod y gwaith yn cael ei wneud o fewn yr amser penodol, a byddwn yn anfon copi o'r rhybudd atgyweirio y byddwn yn ei anfon at y contractwr. Os na fyddwn yn gwneud y gwaith mewn pryd, gallwch fynnu bod contractwr arall yn gwneud y gwaith. Os bydd y gwaith trwsio'n dal i fod heb ei wneud mewn pryd, byddwn yn talu iawndal o hyd at £50 yr atgyweiriad.\nBydd yr ‘atgyweiriadau cymwys’ yn cynnwys:\nsocedi pwer neu oleuadau neu osodiadau trydannol anniogel\nffliw tân agored neu foeler wedi blocio\nto sy'n gollwng\ntoiledau sydd ddim yn fflysio (os nad oes unrhyw doiled arall)\ndwr yn gollwng o bibellau gwresogi, tanciau neu sisternau\ncanllawiau grisiau neu reiliau llaw sy'n rhydd neu wedi torri\nMynnwch olwg hefyd ar: Ein cyfrifoldebau trwsio\nBydd gwaith adnewyddu mawr e.e. ceginau, ystafelloedd ymolchi, toeon a systemau gwresogi yn cael ei gynllunio a'i amserlenni. Ar hyn o bryd, mae yna raglen waith dwy flynedd ar gyfer ceginau ac ystafelloedd ymolchi.\nGallwch weld pryd fydd y gwaith wedi'i drefnu i'w wneud ar eich eiddo chi trwy edrych ar y Rhaglen Waith.\nLawrlwytho'r rhaglen waith ar gyfer Gogledd Powys (Word)\nLawrlwytho'r rhaglen waith ar gyfer De Powys (Word)\nRydym yn gwneud gwaith cynnal a chadw ar systemau gwres canolog nwy a thanwydd solet bob 12 mis, ac yn paentio drysau a ffenestri allanol bob pum mlynedd.\nPan fydd angen moderneiddio cartrefi, megis ail-doi ac ail-weirio trydannol, byddwn yn trefnu bod hyn yn cael ei wneud. Ni fydd eich rhent yn codi ar ôl i'r gwaith cael ei wneud.\nCyn y bydd unrhyw waith yn cael ei wneud yn eich eiddo byddwch yn derbyn llythyr gan Gyngor Sir Powys ynghyd â'n Llyfryn Gwybodaeth yn rhoi gwybod pa waith sydd i'w wneud a manylion y Contractwr a fydd yn gwneud y gwaith. Ar ôl hynny, bydd y Contractwyr yn cysylltu â chi er mwyn trefnu i gynnal arolwg ac i esbonio'r gwaith.\nAs a Council tenant you may want to improve your home. Before altering anything you must ask the Council’s permission in writing. See our Home Improvements for Tenants document for more information.\nEich cyfrifoldeb chi fydd rhai o'r atgyweiriadau, a bydd angen i chi eu gwneud nhw'n brydlon, neu i dalu rhywun i'w gwneud nhw i chi. Mae'r rhain yn cynnwys:\ngosod handlenni drysau newydd, cliciedau drws, bocsys llythyrau a chnocwyr os ydynt wedi torri\ngosod cloeon newydd a chael allweddi newydd os yw'r cloeon wedi torri neu allweddi ar goll\nclirio pibellau gwastraff sinciau, baddonau a thoiledau, a glanhau gwteri, lle mae'r rhwystr wedi'i achosi gan wastraff o'r cartref\nailosod gwydr mewn ffenestri a drysau (oni bai y cafwyd eu difrodi gennym ni neu ein contractwyr)\ngosod drysau mewnol newydd os cafwyd eu difrodi'n fwriadol\nnaddu drysau fel eu bod yn osgoi goruchuddion llawr\nplygiau a chadwynnau ar faddonau, sinciau a basnau\nseddi a gorchuddion toiledau\ngosod teils newydd yn lle rhai sydd wedi cracio a thorri\nffiwsys trydannol, bylbiau, tiwbiau a thopiau plygiau\nsilffoedd, bachau cotiau ac ati.\npelmetau a gosodiadau llenni\ngosod basgedi tanau, cribellau, bariau, briciau tân a stripiau gwydr ar theclynnau gwresogi newydd os yw'n llai na ddwy flwydd oed\nffensio rhwng eiddo\ntiwbiau nwy hyblyg ar gyfer poptai\nllwybrau (ac eithrio prif lwybrau sy'n arwain at ddrysau ffrynt a chefn)\nbiniau sbwriel a chyfleusterau sychu dillad\nAr gyfer addasiadau i'ch cartref neu ar gyfer cyfarpar i'ch helpu i fyw'n annibynnol, edrychwch ar ein tudalen Cyfarpar ac addasiadau yn y cartref.\nGofyn am waith trwsio\nCwestiwn am waith trwsio cyffredinol (Agorir mewn ffenestr newydd)\nGofyn am waith trwsio (Agorir mewn ffenestr newydd)\nGofyn am waith trwsio presennol (Agorir mewn ffenestr newydd)\nGwaith gwella sydd ar y gweill i dai cyngor.\nCyfarpar ac addasiadau yn y cartref\nFfon:: 0333 2225913\nStad Ddiwydiannol Vastre


Roedd Timotheus Eisiau Helpu Pobl | Dysgu Eich Plant\nDyn ifanc oedd Timotheus a oedd yn hapus i helpu eraill. Teithiodd i lawer o lefydd i helpu pobl. Oherwydd hyn, roedd yn byw bywyd cyffrous iawn. Hoffet ti glywed mwy am ei hanes?—\nFe wnaeth mam a nain Timotheus ei ddysgu am Jehofa\nCafodd Timotheus ei fagu mewn dinas o’r enw Lystra. Pan oedd yn fach, dechreuodd ei fam Eunice a’i nain Lois ei ddysgu am Jehofa. Wrth i Timotheus dyfu roedd eisiau helpu pobl eraill i ddysgu am Jehofa.\nRoedd Timotheus dal yn ddyn ifanc pan ofynnodd Paul iddo deithio gydag ef er mwyn pregethu mewn llefydd eraill. Dywedodd Timotheus: ‘Ydw! Dw i’n fodlon mynd i helpu pobl eraill.’\nTeithiodd Timotheus gyda Paul i Thesalonica, sef dinas ym Macedonia. Er mwyn cyrraedd yno, roedd rhaid iddyn nhw gerdded yn bell, ac wedyn mynd mewn cwch. O’r diwedd, maen nhw’n cyrraedd y ddinas ac yn helpu llawer o bobl i ddysgu am Jehofa. Ond roedd rhai pobl yn gas gyda nhw a’n ceision eu brifo nhw. Felly roedd rhaid i Timotheus a Paul adael a mynd i bregethu yn rhywle arall.\nCafodd Timotheus fywyd cyffrous a hapus\nRai misoedd wedyn, gofynnodd Paul i Timotheus fynd yn ôl i Thesalonica i weld a oedd y brodyr yn gwneud yn iawn. Roedd mynd yn ôl i’r ddinas beryglus honno yn gofyn am lawer o ddewrder. Ond, aeth Timotheus yn ei ôl oherwydd ei fod yn pryderu am y brodyr. Daeth yn ôl at Paul gyda newyddion da. Roedd y brodyr yn Thesalonica yn gwneud yn dda iawn!\nGweithiodd Timotheus gyda Paul am flynyddoedd lawer. Un tro, ysgrifennodd Paul mai Timotheus oedd y person gorau y buasai’n gallu ei anfon i helpu’r cynulleidfaoedd. Roedd Timotheus yn caru Jehofa ac yn caru pobl.\nWyt ti’n caru pobl ac eisiau eu helpu nhw i ddysgu am Jehofa?— Os wyt ti, fe gei di fywyd cyffrous a hapus iawn, yn union fel y cafodd Timotheus!\n2 Timotheus 1:5; 3:15\nActau 16:1-5; 17:1-10\n1 Thesaloniaid 3:2-7\nLle cafodd Timotheus ei fagu?\nOedd Timotheus eisiau teithio gyda Paul? Pam?\nPam yr aeth Timotheus yn ôl i Thesalonica?\nSut medri di gael bywyd cyffrous a hapus, fel y cafodd Timotheus?\nRhannu Rhannu Roedd Timotheus Eisiau Helpu Pobl\nDewis Bywyd Sy’n Plesio Duw


Bydd y gwanwyn eleni yn gynhesach na'r arfer | Meteoroleg Rhwydwaith\nBydd y gwanwyn yn gynhesach na'r arfer\nMae gwanwyn 2017 eisoes wedi cychwyn ac mae gennym ragolygon am y tymereddau a'r tywydd a fydd yno a'r hyn sy'n ein disgwyl. Er bod ei ddechrau yn eithaf oer, Amcangyfrifir bod y gwanwyn yn gynhesach na'r arfer.\nYn ôl data gan Asiantaeth Feteorolegol y Wladwriaeth (Aemet), mae storm ar y penrhyn a fydd yn achosi i'r tymereddau ostwng ac ymddangosiad glaw ac eira mewn sawl talaith. Fodd bynnag, dadansoddwyd y tymereddau a'r cydbwysedd dŵr ar gyfer rhagfynegiad y gwanwyn o'i gymharu â'r gaeaf diwethaf a disgwylir gwanwyn eithaf cynnes.\n1 Squall dros y penrhyn\n2 Gaeaf cynhesach na'r arfer\n3 Glawiad yn y gaeaf\nSquall dros y penrhyn\nYn ôl data'r Aemet, gyda'r storm sydd ar y penrhyn bydd lefel yr eira yn 300/400 metr yn y gogledd-orllewin. Dydd Iau fydd y diwrnod gwaethaf gan y bydd y ffrynt yn fwy egnïol. Mae'r ffrynt hwn yn achosi'r cwymp yn y tymereddau uchaf a bydd yn ymddangos bod y gaeaf wedi dychwelyd.\nYn ogystal, at y cwymp amlwg hwn mewn tymereddau mae'n rhaid i ni ychwanegu mynediad gwyntoedd cydran gorllewinol a fydd yn chwythu ar gyfnodau cryf ledled Mynyddoedd Cantabria ac arfordiroedd Galisia a Cantabria.\nO ddydd Sadwrn ymlaen, bydd y tymheredd yn gwella'n araf eto er y bydd yn gwneud hynny'n anwastad trwy'r penrhyn.\nGaeaf cynhesach na'r arfer\nRydyn ni'n dod i arfer â chlywed bod y gaeafau'n gynhesach ac yn gynhesach. Ac mae effeithiau newid yn yr hinsawdd yn dwysáu hyn fwyfwy. Rydym yn cyfeirio at aeaf 2016-2017. Mae wedi bod yn gynnes ar y cyfan gyda thymheredd cyfartalog o 8,5 gradd. Mae'r cyfartaledd hwn 0,6 gradd yn uwch na'r cyfartaledd arferol ar gyfer y tymor hwn, sy'n golygu mai hwn yw'r drydedd gaeaf ar ddeg cynhesaf er 1965 a'r bedwaredd hyd yn hyn y ganrif hon.\nRoedd gan Ragfyr gymeriad cynhesach yn gosod ei dymheredd cyfartaleddau 0,6 gradd yn uwch na'r arfer. Roedd mis Ionawr yn oerach, gan gyrraedd tymereddau cyfartalog 0,5 gradd yn is na'r arfer. Yn olaf, mae mis Chwefror wedi bod yn un o'r poethaf, gan gyrraedd tymereddau cyfartalog uwchlaw 1,6 gradd o'r arferol.\nYmhlith penodau mwyaf eithriadol y gaeaf rydym yn canfod aflonyddwch màs aer oer iawn o darddiad cyfandirol ar Ionawr 18, a barhaodd tan y 26, gan effeithio ar y penrhyn a'r Ynysoedd Balearaidd.\nO ran y tymereddau isaf a geir yn y gaeaf, rydym yn dod o hyd i fesuriadau o'r gorsafoedd sy'n cyfateb i Borthladd Navacerrada (Madrid), gyda 13 gradd yn is na sero ar Ionawr 18; i Molina de Aragón, 13,4 gradd yn is na sero yr un diwrnod; ac i Faes Awyr Salamanca, 10,9 gradd yn is na sero ar Ionawr 19, hefyd.\nAr y llaw arall, wrth ddadansoddi'r tymereddau uchaf a geir yn y gaeaf, rydym yn dod o hyd i'r cynhesaf yn yr Ynysoedd Dedwydd, ar ddechrau mis Rhagfyr ac yng nghanol mis Chwefror, gan dynnu sylw at y 28,6 gradd a fesurwyd yn Ne Tenerife ar Chwefror 17; 28,3 gradd ym Maes Awyr Fuerteventura ar Ragfyr 2; a 27,6 gradd ym maes awyr Gran Canaria ar Ragfyr 3.\nGlawiad yn y gaeaf\nUnwaith eto mae gennym aeaf eithaf sych o ran glawiad gan fod y cyfartaledd yn 160 litr y metr sgwâr, sef 20% yn is na'r gwerth cyfartalog. Yn ystod misoedd Rhagfyr ac Ionawr, glawiodd lawer llai nag ym mis olaf mis Chwefror.\nTra roedd mis Rhagfyr gyda glawiad o gwmpas 42% yn is na'r arfer a mis Ionawr gyda 36% hefyd yn is, roedd mis Chwefror yn eithaf llaith, gan sicrhau glawiad gyda 36% yn uwch na'r cyfartaledd.\nO ran y flwyddyn hydrolegol, a ddechreuodd ar Hydref 1, cymerir i ystyriaeth, ar 14 Mawrth, fod y gwerthoedd dyodiad cronedig 5% yn is na'r gwerthoedd arferol. Mae newid yn yr hinsawdd yn lleihau glawiad ac yn cynyddu tymereddau ar y blaned ac mae Sbaen yn agored iawn i niwed.\nLlwybr llawn i'r erthygl: Meteoroleg Rhwydwaith » Meteoroleg » Bydd y gwanwyn yn gynhesach na'r arfer\nDiwrnod Meteorolegol y Byd 2017


Chwaraewyr Abertawe’n “byw yn yr eiliad” cyn y gemau ail gyfle – Golwg360\nMae Steve Cooper, rheolwr tîm pêl-droed Abertawe, yn dweud mai datblygiad criw mor ifanc o bêl-droedwyr yw’r “testun balchder mwyaf” wrth iddyn nhw “fyw yn yr eiliad” cyn cymal cynta’r gêm ail gyfle yn erbyn Brentford ddydd Sul (Gorffennaf 26).\nByddan nhw’n cystadlu dros ddau gymal am yr hawl i herio Caerdydd neu Fulham yn y gêm derfynol.\nMae’r Bencampwriaeth yn gynghrair sy’n adnabyddus am chwaraewyr profiadol ond mae’r Elyrch ben arall y sbectrwm oedran, gyda thri ohonyn nhw wedi bod yn aelodau o dîm Lloegr dan reolaeth y Cymro yng Nghwpan y Byd dan 17 oed yn 2017.\nDair blynedd yn ddiweddarach, mae’r amddiffynnwr Marc Guehi a’r ymosodwr Rhian Brewster, dau o’r sgorwyr yn y rownd derfynol, yn ogystal â’r chwaraewr canol cae Conor Gallagher yn paratoi ar gyfer uchafbwynt eu gyrfaoedd hyd yn hyn ar lefel y clybiau.\n“Mae gyda ni’r ddau yna [Guehi a Brewster], ond rhaid hefyd sôn am Ben Cabango, Conor Gallagher a Freddie Woodman,” meddai Steve Cooper.\n“Mae’r bois i gyd wedi gwneud yn dda iawn.\n“Mae Jordon Garrick wedi torri trwodd, a dw i’n teimlo ’mod i’n gadael rhywun allan oherwydd mai cynifer o chwaraewyr ifanc gyda ni. Dyna sut rydyn ni am wneud pethau.\n“Ond dyw hi ddim jyst yn fater o roi cyfle i chwaraewyr ifanc a chredu ynddyn nhw, ond ennill hefyd a bod yn llwyddiannus.\n“Rhaid i chi gynllunio er mwyn cyflawni hynny, a dyna rydyn ni’n ei wneud.\n“Doedd cynifer o’n chwaraewyr ni erioed wedi chwarae yn y Bencampwriaeth tan iddyn nhw chwarae i ni.\n“Rydyn ni i gyd wedi gweld y Bencampwriaeth, mae’n llawn chwaraewyr profiadol a chwaraewyr sydd wedi gweld a gwneud popeth o’r blaen, ond dyw llawer o’n rhai ni ddim a dyna sy’n fy ngwneud i’n fwyaf balch wrth weld y tîm yn chwarae’n dda.\n“Maen nhw’n herio timau, yn enwedig yn y gemau ail gyfle, sydd ymhell ar y blaen o ran profiad a sawl peth arall, filltiroedd ar y blaen.\n“Ond rydyn ni’n byw a bod yn y funud, rydyn ni’n credu yn y chwaraewyr ac yn mynd amdani, a chawn ni weld lle’r awn ni.”\nTynnu ar brofiadau yng Nghwpan y Byd?\nYn ôl Steve Cooper, gallai’r ffaith fod sawl aelod o’r garfan wedi ennill Cwpan y Byd gyda thîm dan 17 oed Lloegr, a’r ffaith ei fod e’n rheolwr arnyn nhw ar y pryd, fod o fantais wrth i’r tymor symud o’r gynghrair i’r gemau ail gyfle sy’n debycach i gystadleuaeth gwpan.\n“Mae’n sicr yn wahanol yn mynd i mewn i gêm gyn-derfynol dros ddau gymal, ac mae’r cyd-destun yn wahanol hefyd,” meddai.\n“Rydyn ni wedi trafod hynny gyda’r chwaraewyr.\n“Fe allai fynd i amser ychwanegol neu giciau o’r smotyn, felly rhaid i ni ddarogan cymaint â phosib beth allai ddigwydd o ran y chwaraewyr.\n“Ry’n ni’n gwybod ein bod ni’n mynd i mewn i rywbeth gwahanol.\n“Dw i wedi bod ynghlwm wrth bêl-droed mewn twrnament o’r blaen, ond felly hefyd Thomas [Frank, rheolwr Brentford], felly does dim mantais mewn gwirionedd.\n“Rhaid i ni drin y gêm yr un fath ag arfer a gobeithio y byddwn ni’n iawn.”\nChwaraewyr mwy profiadol – a’r cefnogwyr – yn allweddol hefyd\nOchr yn ochr â’r to iau, mae sawl chwaraewyr yn tynnu tua diwedd eu gyrfaoedd, gan gynnwys Wayne Routledge, sgoriwr dwy gôl yn y fuddugoliaeth dyngedfennol o 4-1 dros Reading nos Fercher (Gorffennaf 22) i sicrhau eu lle yn y gemau ail gyfle mewn modd mor ddramatig.\n“Mae pawb yn siarad am y goliau a’r ffaith fod gyda ni arwr yn Wayne Routledge a’r pethau mae e’n gallu eu gwneud ond os edrychwch chi ar dacl Marc Guehi ac arbediad Erwin Mulder, maen nhw’r un mor bwysig,” meddai Steve Cooper.\n“Mae’r bois hyn i gyd yn rhoi o’u gorau, yn credu yn yr hyn rydyn ni’n ei wneud a rhaid i ni barhau os gallwn ni.”\nEr na fydd cefnogwyr yn cael bod yn y gemau, fe fyddan nhw’r un mor bwysig ag erioed, yn ôl y rheolwr.\n“Unwaith rydych chi’n camu i mewn trwy ddrysau’r clwb, rydych chi’n sylweddoli mai bod gyda’n gilydd yw’r peth pwysicaf, boed ni’n chwaraewyr, yn staff hyfforddi, yn staff cynorthwyol, yn staff yn y stadiwm neu’n gefnogwyr,” meddai.\n“Does dim hierarchiaeth yn y clwb pêl-droed hwn, ac mae Trevor Birch [y cadeirydd] yn arwain y ffordd yn y ffordd mae e’n rhedeg y clwb pêl-droed, a dw i’n ceisio gwneud yr un fath o safbwynt y chwaraewyr hefyd.\n“Clwb cymunedol yw hwn ac nid pawb sy’n meddu ar hynny, felly pan fydd e gyda chi, rhaid i chi sicrhau eich bod chi’n ei brofi fe bob dydd.\n“Mae’r clwb fydd yn chwarae yn y gemau ail gyfle ddydd Sul a dydd Mercher yn un sydd yn unedig iawn a phan fo gyda chi hynny, gall fod yn ddefnyddiol iawn, yn enwedig ar adegau da fel hyn.”\nTîm Neil Harris yn paratoi i herio Fulham yng nghymal cyntaf gemau ail gyfle’r Bencampwriaeth nos Lun (Gorffennaf 27)


Myfyrwyr Busnes yn y Drindod Dewi Sant i gyflwyno syniadau gerbron panel o arbenigwyr yn rhan o’r wythnos gynefino\nBydd myfyrwyr MBA ar eu blwyddyn gyntaf ar gampws Busnes Abertawe yn rhoi cychwyn i’w cwrs trwy gyflwyno syniadau gerbron panel o arbenigwyr yn rhan o’r wythnos gynefino.\nMae Campws Busnes Abertawe wedi cyflwyno’i raglen MBA i fyfyrwyr o bob rhan o’r byd ers dros ugain mlynedd. Mae’r MBA yn gymhwyster rheoli cyffredinol uchel ei barch yn rhyngwladol, sy’n cyfoethogi sgiliau a chymwyseddau rheolwyr profiadol, ond sydd hefyd yn fodd o gychwyn ar yrfa ym maes rheoli i raddedigion mwy diweddar.\nMae’r rhaglen yn adfyfyrio ar realiti’r farchnad leol yn ogystal â’r farchnad ryngwladol trwy gydweithio ag ystod eang o ddarpar gyflogwyr. O ganlyniad mae nodau, deilliannau dysgu a chynnwys y rhaglen yn cyd-fynd yn agos â deilliannau proffesiynol gan sicrhau bod y rhaglen yn berthnasol i fyfyrwyr sy’n awyddus i fod yn rhan o amgylchedd busnes dynamig.\nMae cyflogadwyedd yn ffocws allweddol yn y Drindod Dewi Sant, gydag ymagwedd gymhwysol, seiliedig ar gyflogaeth at yr holl raglenni. Mae pob cwrs wedi’i lunio i alluogi’r graddedigion i feithrin y nodweddion y mae cyflogwyr yn chwilio amdanynt e.e. arloesedd, creadigrwydd, agwedd meddwl mentrus a'r gallu i ymateb i ddigwyddiadau neu dasgau annisgwyl.\nBwriad yr wythnos gynefino, sy’n cychwyn yr wythnos hon, yw lansio myfyrwyr ar daith yr MBA, gan hwyluso cyfleoedd iddynt ddatblygu ar lefel bersonol a phroffesiynol i helpu llunio dyfodol llwyddiannus.\nBydd yn cynnwys sgyrsiau gan fyfyrwyr ar eu hail flwyddyn ar 27 Medi pan fyddant yn rhannu eu profiadau, gan arwain at yr uchafbwynt sef sesiwn cyflwyno syniadau gerbron panel o arbenigwyr o’r Drindod Dewi Sant a byd diwydiant yn y Tech Hub yn Abertawe ar 4 Hydref.\nMeddai Cyfarwyddwr y Rhaglen MBA, Jayne Williams: “Rhoddir cyfleoedd i fyfyrwyr ddod i adnabod eu cyfoedion mewn amgylchedd gwaith creadigol yn y Tech Hub yn Abertawe. Gan weithio mewn timau, byddant yn cael eu herio i feddwl am syniadau busnes arloesol, a gyflwynir i banel o feirniaid yn cynnwys staff y Drindod Dewi Sant a chysylltiadau allanol, yn ogystal ag entrepreneuriaid lleol yn rhan o Design Swansea sydd i’w gynnal ddydd Iau 4 Hydref yng nghaffi’r Tech Hub. “\nBydd yr wythnos gynefino yn rhagflaenu’r wythnos brosiect a gynhelir yng nghaffi’r Tech Hub rhwng Dydd Llun a Dydd Gwener, 5 a 9 Tachwedd.\nMeddai’r myfyriwr MBA Saveeta DeAlwis: “Mae’n wych gallu gweithio gyda chyd-fyfyrwyr o wahanol genhedloedd gan eu bod i gyd yn cynnig amrywiol syniadau. Mae trafodaethau grŵp yn esgor ar syniadau a safbwyntiau newydd gan unigolion ac mae hyn yn ein helpu i ddysgu mwy gan ein gilydd.”\nYchwanegodd Che Fresnoza: “Dyma un o’r profiadau mwyaf boddhaus a heriol i mi ei gael erioed. Roedd ein dosbarth yn cynnwys pobl o amrywiol gefndiroedd ac mae rhannu syniadau gyda nhw wedi fy helpu i ddeall gwerth dysgu o safbwyntiau gwahanol.”\nMeddai Yuliana Oleska: “Y peth pwysicaf i mi ei ddysgu yn ystod fy mhrofiad ar yr MBA yw bod dim angen ofni gwneud camgymeriadau oherwydd does dim ateb cywir neu anghywir. Mae’n dibynnu ar y dadleuon a gynigir. Oherwydd hyn roeddwn i’n rhydd i arbrofi ac archwilio syniadau busnes arloesol mewn manylder.”\nGellir astudio MBA ar-lein y Drindod Dewi Sant yn ogystal trwy Swyddfa Cymru-Ducere mewn cydweithrediad ag Ysgol Fusnes Fyd-eang Ducere. Mae’r cydweithio hwn yn arbennig o atyniadol i fusnesau byd-eang fel datblygiad gyrfa proffesiynol i’w\nswyddogion gweithredol a fydd yn gallu manteisio ar syniadau dros 250 o arweinwyr ac arloeswyr busnes byd-eang yn rhan o’u hastudiaethau.\nBydd Swyddfa Cymru-Ducere hefyd yn hwyluso prosiect cymhwysol gyda phartner mawr yn myd diwydiant yn Rhan Dau.\nEwch i Ysgol Fusnes Fyd-eang Ducere i gael rhagor o wybodaeth ac os oes gennych gwestiynau cysylltwch ag enquiries@ducere.ac.uk.


AS y Blaid yn galw ar i gwmnïau sy’n osgoi trethi i beidio â derbyn cefnogaeth y llywodraeth - Plaid Cymru\nAS y Blaid yn galw ar i gwmnïau sy’n osgoi trethi i beidio â derbyn cefnogaeth y llywodraeth\nMae AS y Blaid Jonathan Edwards wedi ysgrifennu at y Canghellor yn galw ar i Lywodraeth y DG beidio â rhoi cefnogaeth ariannol i gwmnïau sy’n osgoi treth.\nCyhoeddwyd amrywiol gynlluniau a grantiau i gefnogi busnesau trwy argyfwng Coronafeirws. Fodd bynnag, oherwydd bod cymaint wedi ymgeisio, mae pryderon y gallai busnesau llai fod ar eu colled\nMae AS Plaid Cymru yn amlinellu yn y llythyr ei alwadau ar i Lywodraeth y DG ddilyn esiampl Denmarc, Gwlad Pwyl a Ffrainc trwy eithrio corfforaethau a gofrestrwyd mewn llochesi treth tramor o gefnogaeth ariannol Llywodraeth y DG.\nDywed Mr Edwards yn y llythyr fod cwmnïau sy’n osgoi treth wedi “dwyn o bocedi ein gwasanaethau cyhoeddus” sydd ar reng flaen argyfwng Covid ac na ddylent yn awr gael cildwrn gan y trethdalwr.\nSeilir y llythyr ar gynnig a gyflwynwyd gan AS y Blaid ar ddiwrnod cyntaf Tŷ’r Cyffredin ar ei ffurf led-ddigidol. Llofnodwyd y cynnig cynnar yn y dydd gan aelodau o’r SNP, y Blaid Lafur a’r DUP fel ar ddydd Mercher (y diwrnod diwethaf yr eisteddodd y Senedd).\nMae Mr Edwards hefyd wedi ail-adrodd galwadau Plaid Cymru am Incwm Sylfaenol Cyffredinol Brys i gefnogi pob gweithiwr yn ystod yr argyfwng Coronafeirws, waeth pwy yw eu cyflogwyr.\n“Fel y gwyddoch, mae’n siŵr, ymunodd Ffrainc ddoe [Iau 23 Ebrill] â Denmarc a Gwlad Pwyl i eithrio cwmnïau a gofrestrwyd mewn llochesi treth tramor o’u pecynnau cefnogi gan y Llywodraeth adeg y Coronafeirws.\n“Er fy mod yn cydnabod fod y Trysorlys wedi ymyrryd mewn ffyrdd na wnaeth o’r blaen, rydym mewn cyfnod na welwyd mo’i fath, ac y mae’n amlwg na wnaed digon i gadw llawer busnes i fynd. Yn benodol, oherwydd bod cymaint wedi manteisio ar y cynlluniau cefnogi hyn, mae pryderon cynyddol y gallai busnesau llai fod ar eu colled os bydd cwmniau mawr sy’n gwneud llawer o elw yn derbyn grantiau a benthyciadau a ddaw o bwrs y wlad.\n“Yn yr un modd, mae’r argyfwng hwn wedi dangos eto mor bwysig yw ein gwasanaethau cyhoeddus i gymdeithas a’r economi. Mae ein gweithwyr rheng-flaen yn y GIG yn brwydro’n arwrol yn erbyn y feirws erchyll hwn ddydd ar ôl dydd. Yr unig reswm y gallant wneud hynny yw oherwydd ein gwasanaeth iechyd gwladol y telir amdano gan y cyhoedd ac sydd ar gael am ddim pan fydd ei angen.\n“Gan gadw hyn mewn cof, rwy’n siŵr y buasech yn cytuno â mi y byddai’n chwerthinllyd i arian y trethdalwyr, wedi ei sianelu trwy’r cynlluniau cymorth hyn, fynd i gwmnïau sydd yn fwriadol wedi ceisio osgoi talu eu cyfran deg o dreth. Wedi gwneud yr hyn sydd mewn gwirionedd yn ddwyn arian o bocedi ein gwasanaethau cyhoeddus, allwn ni ddim caniatáu i’r cwmniau hyn gael cildwrn gan y trethdalwyr.\n“Rwy’n eich annog felly i eithrio yn llwyr bob cwmni a gofrestrwyd mewn unrhyw loches treth o raglenni cymorth Llywodraeth y DG ac i enwi yn gyhoeddus y cwmniau hynny a eithriwyd.”


Peiriant Sander Polishing China ar gyfer gweithgynhyrchwyr a chyflenwyr pren |Peiriannau Tenglong\nPeiriant boglynnu Gwead Pren\nPeiriant boglynnu metel\nPeiriant Lluniadu Gwead Pren\nPeiriant Bandio Ymyl\nPeiriant Tywodio a Pheiriant Sgleinio\nSaw Panel Llithro\nPeiriant boglynnu arferiad aml-fanyleb 650mm\nPeiriant lluniadu grawn pren\nPeiriant boglynnu grawn pren pen dwbl\nPeiriant sander gwaith coed\nPeiriant Gwaith Coed Bandio Edge\nPeiriant Sander Sgleinio ar gyfer Pren\nEnw Cynnyrch:Peiriant sandio siâp\nDefnydd cynnyrch:pren aml-fanyleb, ac ati.\nBrand Cynnyrch:Peiriannau Tenglong\nCyfeiriad y Cynnyrch:Parc Diwydiannol Electromecanyddol Bali, Sir Suining, Xuzhou\nMae'r peiriant sandio siâp arbennig yn cynnwys olwyn malu sisal ac olwyn malu, un rholer, un peiriant gyda dau rholer, malu dwyffordd ymlaen a gwrthdroi.Mae'n mabwysiadu proffil dannedd olwyn malu aml-raddiant, ynghyd â chodi trydan i reoli uchder y grŵp rholer, ar gyfer malu melino wyneb dalen yn effeithiol neu engrafio rhigolau syml, ac ati, yn hawdd i'w gweithredu, gall y cyfuniad o'r ddau falu cymhleth. a phlatiau gwastad siâp arbennig ar yr un pryd, gyda chanlyniadau gwell.\nMae Sander yn offer prosesu a ddefnyddir yn gyffredin ar gyfer gwaith coed.Fel y mae'r enw'n awgrymu, mae'r enw sander yn cyfeirio at drin tywodio arwynebau pren.Fodd bynnag, mae rôl peiriant sandio band eang modern nid yn unig i dywodio wyneb pren, mae ganddo lawer o swyddogaethau.\n1. Tywodio trwch sefydlog i wella cywirdeb trwch y darn gwaith, fel y deunydd sylfaen argaen, a ddefnyddir pan fydd angen sandio trwch sefydlog cyn yr argaen.\n2. Mae tywodio arwyneb yn cyfeirio at y broses o wella ansawdd yr wyneb a chael gwared ar haen o dywod yn gyfartal ar wyneb y bwrdd i ddileu'r marciau cyllell a adawyd gan y broses flaenorol a gwneud wyneb y bwrdd yn hyfryd ac yn llyfn.\nGlân, hefyd yn cael ei ddefnyddio ar gyfer argaen, lliwio, argraffu, paentio.\n3. Mae gwlân tywod yn cyfeirio at y broses sandio i wella garwedd cefn y bwrdd addurnol er mwyn sicrhau'r cryfder bondio rhwng argaen y bwrdd addurnol a'r deunydd sylfaen.\n1. Mae ansawdd prosesu peiriant tywodio siâp arbennig yn uwch.Bydd gwella cywirdeb sandio y sander yn dod yn gyfeiriad datblygu'r sander yn y dyfodol.\n2. Mae'r peiriant sandio siâp arbennig yn arbed ynni ac yn lleihau'r defnydd.Mae Sander yn offer mawr sy'n defnyddio ynni ar y llinell gynhyrchu prosesu pren, ac mae arbed ynni a lleihau defnydd yn bwysig iawn.\n3. Mae gan y peiriant sandio siâp radd uwch o awtomeiddio.Mae'r peiriant sandio yn dal yn wag yn addasiad awtomatig y broses sandio, a bydd yr addasiad awtomatig yn lleihau'r ffactor dynol\nYr effaith ar ansawdd platiau wedi'u prosesu.\n4. Mae'r peiriant sandio siâp arbennig yn datblygu i gyfeiriad diogelwch a di-lwch.Amddiffyn prif gydrannau allweddol yr offer a diogelwch personol y staff.Peiriant sandio siâp\nBydd dyfeisiau llwch a pheiriannau tywodio di-lwch yn dod yn duedd datblygu yn y dyfodol.\n5. Perfformiad uwch dyn-peiriant.Ymddangosiad coeth a gweithrediad cyfforddus yw'r meysydd y mae defnyddwyr yn poeni fwyaf amdanynt.\nMae'r peiriant hwn yn addas ar gyfer caboli dodrefn pren solet, drysau pren, byrddau dwysedd, mahogani, platiau cerfiedig, ac ati.\nRheolau dewisol 1000, 1300 (pedair echel, chwe-echel, wyth-echel)\nNi waeth a yw'n arwyneb rheolaidd neu'n arwyneb siâp arbennig ac arwyneb crwm, gellir sgleinio garw a mân, ac mae effaith sandio a sgleinio wyneb y pren yn rhyfeddol.\nBlaenorol: Peiriant sandio siâp pren dodrefn ar raddfa fawr\nNesaf: 1300-6 Peiriant lluniadu grawn pren\npeiriant sgleinio pren\npeiriant gwaith coed\n1300-6 Peiriant lluniadu grawn pren\nGwelodd band llorweddol awtomatig ar gyfer teclyn peiriant ...\nSiâp arbennig gwaith coed dodrefn ar raddfa fawr ...\nPeiriant lluniadu gwifren cyffredinol chamfering machi ...\nCyfeiriad: Bali Metal Electromemechanical, Suining, Xuzhou, Jiangsu, China.\nFfôn Symudol, Whatsapp:\n© Hawlfraint 20202021: Cedwir Pob Hawl.


gwneuthurwr peiriant torri plasma CNC pibell gorau - Kfook.com\nGall ein peiriant torri plasma cnc pibell dorri pibell fel miter. Mae'r peiriant yn gallu gwneud y tyllau te, y tyllau cylchlythyr a'r osets llinell canolog gan swyddi dieriol ar gyfer pibellau â diamedr marw. Mae'r peiriant yn gallu gwneud y sil fel dwbl miter, torri pibellau croes ecsentrig ychwanegol, torri pibellau ychwanegol ecsentrig a thorri pibellau eithriadol ar draws y bibell. Gall y peiriant wneud y tyllau petryal. Gall y peiriant wneud y pen draw torri'r bibell.\nSystem rheoli poblogaidd Tsieina, sy'n haws i'w gosod a'i weithredu, sicrhau bod cynhyrchu'n ddiogel yn ystod amser gweithio. Mae strwythur dylunio manwl yn lleihau'r ffrithiant ac yn codi'n raddol sy'n gwella'r cywirdeb yn fawr. System ffynhonnell a rheolaeth pŵer enwog, grym gyrru cryf, defnydd o danwydd isel, gweithrediad hawdd, Hyblygrwydd uchel.\n1. Beam: Mae'n mabwysiadu strwythur weldio blwch, yn lleddfu straen trwy driniaeth wres, mae ganddo rigid da, dim difformiad, manwl gywirdeb, pwysau ysgafn ac anadliad bach.\n2. Ffrâm yrru hydredol (ffrâm diwedd): Mae olwynion canllaw llorweddol yn cael eu gosod yn y ddau ben, a all addasu gradd cywasgu'r olwyn ecsentrig ar waelod y ffrâm gyriant i gadw'r peiriant cyfan mewn cyfeiriad sefydlog yn ystod y symudiad. Mae casglwr llwch wedi'i osod i ysgubo malurion a gronnwyd ar wyneb y rheiliau canllaw ar unrhyw adeg.\n3. Ymgyrch hydredol a chwyrol: Mae gan bob un ohonynt raciau offer manwl i'w trosglwyddo. Mae'r rheilffordd canllaw llorweddol yn cael ei wneud o blât canllaw cywasgedd oer, mae'r rheilffordd canllaw hydredol yn cael ei wneud o reilffordd trylwyr (rheilffyrdd trwm), ac mae'r offer gostwng yn mabwysiadu'r gostyngiad mewn offer manwl a fewnforir i wireddu'r un cyfeiriad torri neu ddrych torri.\nMae peiriant torri fflam a plasma 1.CNC yn addas ar gyfer torri trwchus amrywiol o ddur carbon, dur di-staen a thaflenni metel anfferrus.\n2. Gall y fflam CNC berfformio torri a thorri dur carbon o 5-300mm o safon uchel. Gall peiriant torri plasma CNC berfformio o ansawdd uchel i dorri a thorri dur di-staen, dur carbon a metelau anfferrus gyda thras o 1.0-150mm.\npeiriant torri pibell dur awtomatig dur plasma CNC, torrwr plasma\npeiriant torri pibellau dur awtomatig 5 echel cnc plasma\ncyflwr newydd peiriant torri plât pibell metel CNC\npeiriant torri plasma CNC pibell tiwb metel\npeiriant torri pibell dur di-staen cnc CNC\n2040 torrwr plasma pibell CNC ar gyfer peiriant torri tiwb weldio\ncnc plasma ar gyfer torri tiwb metel a phibell, peiriant torri cnc plasma\npeiriant torri plasma CNC perfformiad uchel ar gyfer peiriant torri laser pibell metel a phecyn metel cnc\npibell metel system reoli newydd, peiriant torri plasma CNC tiwb gyda dyfais gylchdro\npeiriant torri peiriant torri plasma peiriant cnc metel dillad metel\n1325 peiriant torri plasma CNC, peiriannau torri plasma\npris peiriant torri plasma cludadwy pncma peiriant torri plasma\npeiriant torri peiriant du metel esgyrn bwrdd plasma CNC\npeiriant torri plasma CNN stee 1500 * 3mmmm, torrwr plasma CNC, torri plasma metel\npeiriant torri plasma CNC taflen fetel awtomatig


Sant John Jones (1574/5 - 1598) | Gwefan Swyddogol Dyffryn Nantlle\nSant John Jones ~ 1574 (neu 1575) - Gorffennaf 12 1598\nGwir enw’r gwr oedd Griffith Jones ac fe’i ganwyd yng Nghlynnog ym 1574 neu ’75. Clynnog Fawr yn Arfon oedd Eglwys Sant Beuno o’r seithfed ganrif, ac fe ddaeth yn fynachlog i’r Benedictiaid ac i’r Carmeliaid yn eu tro. Ger y capel lle cedwid llwch corff Beuno, cododd Harri Tudur yr eglwys golegol ysblennydd sydd yn un o ragoriaethau pensaernïol ein gwlad. Cyn hir wedyn daeth taw ar offerenna a phaderu yn y lle, ond parhaodd olion y ffydd yn hir iawn yng Nghlynnog. O’r pentre bach hwn y daeth Wiliam, brawd John, i fod yn un o brif wyr Urdd y Benedictiaid yng nghyfnod diwygiad mawr yr urdd honno, ac yn sefydlydd Mynachlog Cambrai. O’r un pentref y daeth, rai blynyddoedd ynghynt, Dr. Morus Clynnog a benodwyd, ym 1578, yn Rheithor Cyntaf yr Athrofa Seisnig newydd i offeiriaid yn Rhufain. (Bu ond y dim i Morus Clynnog lwyddo i droi’r Athrofa Seisnig yn Athrofa Gymreig, a phwy a wyr pa wahaniaeth fyddai hynny wedi ei wneud i hanes ein gwlad.) Yr oedd nai i Morus Clynnog, y Tad Morgan Clynnog, a oedd ychydig yn hyn na Griffith a Wiliam Jones, i fod yn offeiriad i Babyddion Cymru am 37 o flynyddoedd, ac i’w enwebu yn Esgob Cymru gyfan yn 1615.\nNi fu unrhyw urdd o fynaich yn debycach i rai oes y saint na’r Ffransisciaid o ran eu brwdfrydedd a’u tlodi, ac fe ddylanwadwyd ar Sant Ffransis ei hun gan y meudwyon Celtaidd hynny. Roedd yn briodol felly i un o’r brodyr o Glynnog ymuno ag Urdd Sant Ffransis ac felly y gwnaeth Griffith, yn Ffrainc. Cyn hir fe’i hurddwyd yn offeiriad, yng nghapel mynachlog Pontoise yn ôl pob tebyg, ac yna aeth i Rufain. Yno fe wnaeth tlodi ac ymroad y Ffransisciaid myfyriol (aelod o Urdd y Ffransisciaid Cwfeintiol oedd Griffith ar y pryd) y fath argraff arno nes iddo fynnu ymuno â nhw ym 1591. Flwyddyn yn ddiweddarach, cynigiodd ymuno â’r "Genhadaeth i Loegr" ac fe’i derbyniwyd gan y Pab Clement VIII mewn cyfweliad arbennig cyn iddo ymadael. Roedd yn rhaid iddo roi’r gorau i wisg lwyd yr urdd, a’r sandalau, er mwyn cuddio’i swydd erbyn cyrraedd Lloegr. Wedi hynny fe’i hadwaenid wrth yr enw John Buckley neu John Herberd. Cyrhaeddodd Lundain ac wedyn fe deithiodd i’r gogledd, efallai ar ei ffordd yn ôl i Wynedd. Fodd bynnag fe’i restiwyd yn swydd Stafford a’i garcharu ym 1594. Dair blynedd wedyn fe’i trosglwyddwyd i Lundain, i’r Marshalsea. Yno cafodd wneud peth gwaith bugeiliol gan y cyrchai llawer ato. Fe ddygwyd gau-dystion i ddweud iddynt gynorthwyo’r Tad John i ganu’r Offeren yn y carchar ac fe’i condemniwyd i farw.\nFe’i dienyddiwyd ar Orffennaf 12, 1598, ryw ddwy filltir y tu allan i Lundain. Roedd hyd yn oed y dorf fawr yn Llundain o blaid y brawd hwn o Gymro, ac fe wrthodwyd gadael i’r cert gael ei dynnu oddi tano nes iddo orffen siarad. Wrth ei glywed yn ailadrodd dro ar ôl tro, "Iesu tirion, trugarha wrth fy enaid", gwawdiodd rhyw Is-farsial ef am iddo anghofio’r Forwyn Fair. Yna ategodd y Tad John, "Bendigaid Frenhines y Nefoedd, bydd yn eiriolwr drosof a gweddïa drosof yr awr hon ac yn dragywydd". Wedi ei ddienyddio, gosodwyd ei chwarteri ar bedair coeden gerllaw’r ffordd fawr, ond credir i un gael ei ddwyn i’r Mynachdy Ffransiscaidd yn Pontoise. Fe osodwyd ei ben ar bolyn, ond fe ddaeth cymaint o bobl i’w weld nes i rai swyddogion ei dynnu i lawr mewn deuddydd a’i anharddu â’u hewinedd a chyda phowdr-gwn.\nYr Esgob Daniel J. Mullins, 1970\nO’r llyfr "Chwech o’n Merthyron sef hanes y chwech sydd i’w canoneiddio gan y Pab yn Rhufain ar Hydref 25, 1970. Wedi ei seilio ar Six Welsh Martyrs gan Dom Julian Stonor, O.S.B. a’r Bywgraffiadur Cymreig hyd 1940." Cyhoeddwyd gan Y Cylch Catholig.


Hafan > Pynciau > Diwylliant a chwaraeon > Gardd Fotaneg Genedlaethol Gardd Fotaneg Genedlaethol Cymru\nDiweddarwyd 15 Mehefin 2007\nGardd Fotaneg Genedlaethol Cymru yw un o'r prosiectau mwyaf yng Nghymru ar gyfer dathlu'r Mileniwm.\tNod yr Ardd yw ysbrydoli, addysgu a gwarchod. O fewn yr ardd ceir sawl gwahanol fath o ficrohinsawdd lle y gall planhigion ac anifeiliaid ffynnu. Yn eu mysg ceir gerddi; llynnoedd; coetiroedd; bryniau tonnog; a dolydd blodau gwyllt. Yn 2010 creodd yr Ardd gyfleoedd i 17,000 o bobl ddysgu am yr amgylchedd drwy ei rhaglenni gwyddoniaeth a'i rhaglenni addysg.\nMae Gardd Fotaneg Genedlaethol Cymru wedi'i lleoli ar dir hen ystâd Middleton, parcdir o gyfnod y Rhaglywiaeth yn Sir Gaerfyrddin. Mae'n estyn dros fwy na 500 erw o gefn gwlad prydferth sy'n rhydd o lygredd, sy'n cynnwys Gwarchodfa Natur Waun Las. Mae'r Ardd wedi ennill sawl anrhydedd, gan gynnwys:\nY trydydd safle yn y gystadleuaeth genedlaethol 'Best British Gardens to Visit'.\nY safle cyntaf ym mhol piniwn darllenwyr y Western Mail o Saith Rhyfeddod Modern Cymru.\nCafodd y Tŷ Gwydr ei gynllunio gan Norman Foster, a dyma'r un mwyaf yn y byd. Mae'r Tŷ Gwydr mawr yn gartref i rai o'r planhigion mwyaf prin ar y ddaear o chwe rhanbarth hinsoddol gwahanol gan gynnwys Gorllewin Awstralia ac Affrica. Mae'n fodd i ddiogelu'r hyn sy'n cael ei gyfrif ymhlith y casgliad gorau o'i fath yn y byd.\nMae'r Tŷ Gwydr yn gartref i gasgliad unigryw o 1,000 o degeirianau.\nMae'r strwythur yn fwy na 30 metr o hyd ac wedi'i leoli yn yr ardd unigryw a hanesyddol sydd â muriau o’i chwmpas.\nCafodd y Tŷ Gwydr Trofannol ei gynllunio gan y pensaer John Belle a aned yng Nghymru ond sydd bellach yn fyd enwog. Mae ei waith blaenorol yn cynnwys yr Orsaf Drenau Ganolog yn Efrog Newydd a Gardd Fotaneg Efrog Newydd.\nYn ogystal â'r Tŷ Gwydr ei hun ceir y canlynol ar y safle hefyd:\ngardd unigryw a hanesyddol â muriau o’i chwmpas; gardd gyda chors;\nMae Llywodraeth Cymru yn rhanddeiliad allweddol ac yn un o brif noddwyr yr Ardd.\nYm mis Chwefror 2011, fe wnaethom gyhoeddi cyllid gwerth £700,000 ar gyfer blwyddyn ariannol 2011-12. Daeth hyn yn sgil adolygiad annibynnol o’r dull o gyllido’r Ardd. Tynnodd yr adolygiad sylw at werth yr Ardd i’r economi leol a’i chyfraniad at dwristiaeth, gwyddoniaeth ac addysg. Rhagor o wybodaeth\nCeir rhagor o wybodaeth am yr Ardd, sydd ar agor 364 diwrnod y flwyddyn, ar ei gwefan.\nGwefan Gardd Fotaneg Genedlaethol Cymru (dolen allanol, Saesneg yn unig)


BA (Anrh) Gwasanaethau Cyhoeddus | University of South Wales\nMAE GWYDDORAU CYMDEITHASOL AR Y BRIG YNG NGHYMRU AR GYFER BODDHAD MYFYRWYR - AROLWG CENEDLAETHOL O FYFYRWYR 2021\nMae gwasanaethau cyhoeddus yn effeithio ar ein bywydau o ddydd i ddydd mewn sawl ffordd; o gasglu sbwriel i adfywio cymunedol, a'r amddiffyniad a ddarperir gan y gwasanaethau brys a'r gwasanaeth iechyd. Ar y cwrs gwasanaethau cyhoeddus hwn, byddwch yn archwilio sut mae'r gwasanaethau hyn yn gweithredu a'r heriau sy'n eu hwynebu yn yr 21ain ganrif, gan eich paratoi ar gyfer gyrfa yn y sector pwysig ac amrywiol hwn.\nNodwedd allweddol o'ch gradd gwasanaethau cyhoeddus yw'r cysylltiad rhwng theori ac ymarfer.\nMae dysgu yn aml yn seiliedig ar ddata bywyd go iawn, yn ogystal ag enghreifftiau ac astudiaethau achos gan sefydliadau cyhoeddus, gwirfoddol a chymunedol. Mae hyn yn sicrhau bod yr hyn rydych chi'n ei ddysgu yn berthnasol i'r gweithle a'r sefyllfaoedd y gallech chi ddod ar eu traws pan fyddwch chi'n graddio.\nFe'ch anogir hefyd i ymgymryd â lleoliad tymor byr yn ystod eich astudiaethau. Gallech gael cyfle i weithio gyda sefydliadau sector cyhoeddus fel y GIG. Bydd y cyfle gwerthfawr hwn yn sicrhau bod gennych y sgiliau sydd eu hangen ar gyflogwyr pan fyddwch yn graddio. Dilynwch ni ar Twitter.\nL430 Llawn amser 3 blynedd Medi Trefforest A\nDinasyddion a Chymunedau\nArchwilio Gwasanaethau Cyhoeddus\nGweithio mewn Sefydliadau Cyhoeddus\nY Gyfraith, Cydraddoldeb ac Amrywiaeth mewn Sefydliadau Cyhoeddus\nLleoli Gwasanaethau Cyhoeddus\nRisg, Argyfyngau a Gwydnwch\nMaterion Polisi Cymdeithasol\nTraethawd Hir - Polisi Cymdeithasol\nArweinyddiaeth, Arloesi a Newid mewn Gwasanaethau Cyhoeddus\nRheoli Gwasanaethau Cyhoeddus\nIeuenctid Teulu a Chymuned\nMae'r BA (Anrh) Gwasanaethau Cyhoeddus hefyd ar gael Mae'r BA (Anrh) Gwasanaethau Cyhoeddus hefyd ar gael fel cwrs pedair blynedd gan gynnwys blwyddyn sylfaen integredig, ac mae wedi'i gynllunio ar gyfer myfyrwyr nad ydynt ar hyn o bryd yn bodloni’r meini prawf derbyn ar gyfer mynediad uniongyrchol i'r radd gwasanaethau cyhoeddus. Byddwch yn dechrau trwy gwblhau blwyddyn sylfaen, sy'n darparu cefnogaeth strwythuredig dda, sy'n eich galluogi i ddatblygu eich sgiliau a'ch gwybodaeth cyn parhau ar y rhaglen radd tair blynedd. Am fwy o wybodaeth anfonwch e-bost [email protected]\nCyflwynir y radd gwasanaethau cyhoeddus trwy ddarlithoedd, seminarau a gweithdai, sy'n rhyngweithiol ac yn cynnwys gwaith grŵp a chyflwyniadau. Mae dysgu yn aml yn seiliedig ar ddata bywyd go iawn, enghreifftiau ac astudiaethau achos gan sef ydliadau cyhoeddus, gwirfoddol a chymunedol, er mwyn sicrhau bod eich astudiaeth yn parhau i fod yn berthnasol i'r gweithle.\nMae ein staff academaidd yn cymryd rhan weithredol mewn gwaith ymchwil ac ymgynghori - mae eu hymchwil yn bwydo'n uniongyrchol i'r hyn y byddwch chi'n ei ddysgu, gan gadw'r cwrs yn ffres ac yn gyfoes. Byddwch hefyd yn elwa o siaradwyr gwadd sy'n gweithio yn y sector, yn ogystal ag ymweliadau â sefydliadau cyhoeddus.\nRydym yn aml yn gwahodd siaradwyr a all gysylltu'r hyn rydych chi'n e i ddysgu â realiti gwasanaethau cyhoeddus a rhoi syniad i chi o'r nifer o yrfaoedd sydd ar gael pan fyddwch chi'n graddio. Gallwch hefyd fynd i ddigwyddiadau lle gallwch rwydweithio a chael y wybodaeth ddiweddaraf am ddatblygiadau'r sector cyhoeddus. Mae ein Cyfres Global Choices yyn cynnig\ndarlithoedd cyhoeddus ysbrydoledig sy'n mynd i'r afael â rhai o'r heriau mwyaf cymhleth a dybryd sy'n wynebu'r byd heddiw, a draddodir gan bobl sydd wedi bod yn dyst i ddigwyddiadau mawr y byd ac wedi cymryd rhan ynddynt. Ymhlith y siaradwyr diweddar mae Arglwydd Hain o Gastell-nedd, cyn weinidog cabinet; Y Gwir Anrhydeddus Jack Straw, cyn weinidog y cabinet; Syr Richard Dearlove, cyn Bennaeth MI6; a Steven Frank, goroeswr holocost plant.\nByddwch yn gallu datblygu eich sgiliau arwain a gweithio mewn tîm, a'u rhoi ar brawf ym Mharc Cenedlaethol Bannau Brycheiniog. Gallwch hefyd ymgymryd â modiwlau profiad gwaith a chynllunio gyrfa.\nMae'r dulliau asesu yn cynnwys astudiaethau achos, traethodau, prosiectau ac arholiadau.\nGan gynnwys lleoliad 10 wythnos yn yr ail flwyddyn, mae'r cwrs hwn yn rhoi cyfle i chi drosglwyddo gwybodaeth newydd i ymarfer a datblygu sgiliau hanfodol. Yn eich lleoliad, cewch gyfle i ddatblygu eich sgiliau cyflogadwyedd, gwella'ch CV, a gwneud cysylltiadau a allai fod yn ddefnyddiol i chi yn y dyfodol. Mae ein myfyrwyr yn ymgymryd â lleoliadau gydag ystod eang o gyrff sector cyhoeddus a sefydliadau gwasanaeth cyhoeddus.\nMae yna weithgareddau a theithiau fel rhan o'r cwrs. Mae'r rhain yn cynnwys ymarferion adeiladu tîm gyda sefydliadau fel y lluoedd arfog, ac ymweliadau â Thŷ'r Senedd a Chynulliad Cenedlaethol Cymru.\nElizabeth Taylor (Arweinydd Cwrs)\nPasio Diploma Bagloriaeth Uwch Cymru gyda Gradd C / D yn y Dystysgrif Her Sgiliau a BC-CD ar Lefel A (mae hyn yn cyfateb i 104-80 pwynt tariff UCAS.)\nDiploma Estynedig BTEC–Rhagoriaeth Teilyngdod Teilyngdod-Teilyngdod Teilyngdod Pasio (mae hyn yn cyfateb i 112-80 pwynt tariff UCAS)\nPasio'r Diploma Mynediad i AU a chael o leiaf 80 pwynt tariff UCAS\nPecyn (Gwisg ac Offer) - £20-40\nRydyn ni'n mynd ar alldaith awyr agored yn un o'r opsiynau ac os byddwch chi'n dewis hyn, bydd angen dillad ac esgidiau cerdded addas arnoch chi.\nMewn rhai achosion bydd angen gwiriad DBS ar eich lleoliad.\nTreuliau lleoliad: LLEOLIAD GWAITH * - £0-200\nMae'n ofynnol i fyfyrwyr ymgymryd â chyfnod o leoliad gwaith ym mlwyddyn 2 a gallant ddewis gwneud un ym mlwyddyn 3. Gall myfyrwyr sy'n ymgymryd â lleoliad wynebu costau sy'n gysylltiedig â theithio a bydd y gwisg ddisgwyliedig yn y gweithle yn amrywio yn ôl y lleoliad.\nSefydliadau cyhoeddus yw'r cyflogwyr mwyaf mewn sawl rhan o'r DU, a bydd y cymhwyster gwasanaethau cyhoeddus hwn yn eich paratoi ar gyfer gyrfa yn y sector cyffrous ac amrywiol hwn. Mae graddedigion ein gradd gwasanaethau cyhoeddus yn mynd ymlaen i weithio mewn ystod o feysydd gwasanaeth cyhoeddus. Mae graddedigion diweddar wedi dechrau gyrfaoedd sy'n cynnwys swyddog carchar, parafeddyg dan hyfforddiant, diffoddwr tân wrth gefn, triniwr galwadau heddlu, swyddog tai, gwaith ieuenctid ac addysgu.\nFel myfyriwr gwasanaethau cyhoeddus yn UD, bydd gennych fynediad at gyngor gan y Gwasanaeth Gyrfaoedd a Chyflogadwyedd trwy gydol eich astudiaethau ac ar ôl i chi raddio.\nMSc Rheoli Iechyd a Gwasanaethau Cyhoeddus


Mae Parthau Allyriadau Isel y gaeaf mewn sefyllfaoedd 'argyfwng' ansawdd aer mewn dwy ddinas yn Umbria yn yr Eidal.\nDod o Hyd i Gynllun yn Rhanbarth Umbria Erbyn Map\nI'r dde o'r testun hwn mae map o'r holl gynlluniau. O dan y testun hwn mae map o'r holl gynlluniau. Cliciwch am fap mwy. Rhestrir pob dinas Umbrian sydd â chynlluniau isod yn ôl prif fath y cynllun. Sgroliwch i ddod o hyd i'r holl ddinasoedd. Cliciwch i ddod o hyd i wybodaeth lawn am gynlluniau ar gyfer y dudalen honno.\nDod o hyd i Gynllun yn Umbria yn ôl Rhestr